Membaca Sambil Beramal? Oh, Inilah Yang Orang Cakapkan Tu!

Ramadan tiba…Ramadan tiba…Nyanyi ke tu? Fuh. Bersemangat pula tiba-tiba nyanyi lagu Ramadan ni gais. Sekarang ini pun dah bulan April.

Pejam celik pejam celik dah tak lama dah kita nak sambut bulan Ramadan ni gais. Bestnya lahai…Boleh pergi bazar Ramadan dan sembahyang terawih. Jap! Dah boleh pergi kan tahun ni? Hihi…

Bila dah sebut pasal kedatangan bulan Ramadan ni kan, ada satu kempen ni memang dah dilancarkan pun sejak 2010 lagi. Kalau anda betul follow kempen ni anda dah boleh teka dah apa. Terutamanya pada anda yang ulat buku tu!

Haa, kalau anda nak tahu [email protected] adalah satu kempen yang diadakan bersempena bulan Ramadan yang dilancarkan pada tahun 2010 dan melibatkan semua kedai buku POPULAR dan HARRIS.

Sepanjang kempen ini, anda sebagai pelanggan dapat menikmati rebat sebanyak 10% bagi buku Bahasa Melayu terpilih, dan 10% daripada jumlah hasil jualan ini akan didermakan kepada rumah-rumah anak-anak yatim terpilih dari seluruh Malaysia. Wowo, power nih.

Bukan itu jer gais, kempen [email protected] ini juga diadakan sebagai inisiatif untuk menggalakkan anda untuk Membaca: Beribadah Sambil Beramal. Agituh! Bila lagi nak jadi ulat buku kan? Sambil-sambil anda membeli dan membaca buku tu boleh juga buat saham akhirat dengan menderma.

Sebanyak 147 buah rumah anak yatim telah menerima sumbangan. Dan untuk tahun 2021, POPULAR bersama 8 syarikat penerbitan tempatan akan meneruskan kempen yang bermakna ini untuk menolong mereka yang memerlukan bantuan.

Jadi, sempena bulan Ramadan yang bakal menjelang tak lama jer lagi, promosi [email protected] 2021 sudah pun berlangsung sehingga 9 Mei 2021 di Kedai Buku POPULAR/HARRIS terpilih di seluruh Malaysia termasuk POPULAR Online. Amazing betul!

Sepanjang promosi ini berlangsung juga, anda dapat menikmati rebat sebanyak 10% untuk lebih daripada 267 tajuk-tajuk terpilih dari kategori Agama, Motivasi, Bukan Fiksyen, Masakan dan Komik.

Ada lagi….dengan tema Membaca: Beribadah Sambil Beramal, mereka juga nak ajak anda semua untuk bersama-sama membaca dan membuat amal, kerana dengan setiap pembelian anda, 10% akan didermakan kepada Badan Kebajikan terpilih.

Selain menikmati tawaran hebat, anda juga boleh memberi sumbangan melalui Projek Wakaf Al-Quran & Terjemahan mereka.

Mudah jer gais caranya. Anda hanya perlu membeli dan menyerahkan buku-buku tersebut kepada juruwang di kaunter pembayaran untuk diwakafkan kepada Badan Kebajikan terpilih. Juruwang mereka akan mengambil rekod belian anda. So, jangan risau gais.

Selain itu, anda juga akan menerima hadiah percuma senaskah surah Yassin atau Manzil dengan setiap pembelian RM50 dan ke atas dalam 1 resit sementara stok masih ada. Mak ai, siap ada hadiah percuma lagi!

Jadi tunggu apa lagi, nikmati rebat daripada promosi ini dan Membaca: Beribadah Sambil Beramal. Sambil-sambil anda kongsikan rezeki anda dengan insan-insan yang memerlukan bantuan. Mesti mereka happy nanti gais.

Anda juga boleh menikmati promosi ini di POPULAR Online tau. Klik jer LINK INI.

Kadang-kadang kalau keluar tu rasa rimas juga kalau ada ramai orang kan? Jangan risau! Anda hanya gunakan kemudahan membeli-belah dengan Perkhidmatan Order, Pick & Go.

Pengambilan barang di cawangan pilihan anda atau penghantaran ke rumah anda pun boleh diaturkan tau. Padu gais. Jadi anda boleh hubungi cawangan pilihan anda melalui WhatsApp sekarang juga!

POPULAR Facebook: LINK INI.
POPULAR Instagram: LINK INI.
POPULAR Online Link: LINK INI.


Hafiz Hamidun & Nabila Razali Sudah Berdamai

Sebelum ini hangat diperkatakan apabila penyanyi Hafiz Hamidun dikatakan mengkritik persembahan Nabila Razali di Anugerah Juara Lagu ke-35.

Bagaimanapun, menerusi perkongsian terbaru kedua-dua mereka dilihat sudah berdamai. Malah, Hafiz berkata dalam pertemuan tersebut dia turut menjelaskan mengenai kontroversi berlaku sebelum ini.

“Ini merupakan perjumpaan pertama kami selepas AJL dan saya ambil kesempatan untuk bertemu empat mata dengan Nabila sendiri bagi jelaskan apa yang berlaku.

“Daripada apa yang kami bincangkan, Nabila nampak positif dan memaafkan saja kalau ada salah silap. Saya juga secara peribadi katakan maaf pada Nabila kalau isu itu menggores hatinya. Niat saya sekadar bagi komen peribadi, itu sahaja,” katanya.

Dipertemukan dalam sebuah program Ramadan pada Rabu lalu, Hafiz turut memuat naik gambarnya bersama Nabila. Menerusi entri itu, Hafiz turut mengucapkan selamat maju jaya buat Nabila.

“Sempena Ramadan yang bakal tiba, sempat buat penggamaran dengan Nabila Razali. InsyaAllah semoga Ramadan lebih bermakna dan moga success untuk Nabila,” katanya.

Terdahulu, Hafiz dikecam teruk selepas memuat naik status mengkritik persembahan Nabila. Hafiz seakan menyindir Nabila sudah membazirkan peluang yang diberikan.


Netizen Persoal Nadia Brian Sakan Berjalan Dalam Iddah

Baru sahaja bercerai dengan bekas suaminya Muizz Nasruddin beberapa hari lalu, pelakon Nadia Brian dilihat memuat naik videonya berada di sebuah pusat beli belah.

Menerusi video berkenaan, jelas terpancar kebahagiaan di wajah Nadia dengan kehidupan barunya itu. Ramai yang memuji Nadia dilihat semakin cantik selepas bergelar janda.

Bagaimanapun, ada yang kurang senang serta mempersoalkan tindakan Nadia yang berjalan sakan dan keluar rumah ketika dalam tempoh edah. Malah, netizen turut menegur dalam tempoh edah juga wanita tidak boleh melaram.


“Bukan Kami Punca Permohonan Rentas Negeri Diperketatkan”

Baru-baru ini, hangat diperkatakan apabila tular satu notis syarat pelepasan rentas negeri diperketatkan berikutan ada selebriti yang tidak bertanggungjawab selepas mendapat kebenaran.

Mengulas mengenai isu itu, pelakon Risteena Munim berkata jika permohonan rentas negeri atas urusan kerja diperketatkan bukan mereka menjadi penyebabnya.

BACA: Netizen Persoal Risteena, Isa Khan Rentas Negeri Berbulan Madu Di Sabah

“Kalau permohonan merentas negeri atas urusan kerja diperketatkan, ia bukan berpunca daripada kami. Mungkin disebabkan faktor lain,” katanya.

Kata Risteena lagi, pihak berkuasa sudah mengesahkan dia bersama suami yang juga pelakon, Isa Khan berada di Semporna, Sabah pada 20 Mac lalu adalah atas urusan kerja.

“Orang tak sepatutnya fikir begitu. Ini kerana memang kami pergi atas urusan kerja. Jadi kalau perkara ini diperketatkan, saya tak rasa ia disebabkan kami kerana memang pihak polis sudah sahkan kami ke sana atas urusan kerja.

“Kami tidak ke mana-mana dan bukannya sambil menyelam minum air. Di situ kami selesaikan kerja dan makan. Kebetulan orang tengok kami di tempat itu. Kenapa benda itu nak dikaitkan dengan kami lagi,” katanya.

Sementara itu, Isa Khan berkata banyak lagi sebab munasabah mengapa pihak berkuasa mengetatkan perkara itu daripada menuduh dia dan isteri sebagai punca.

“Sebenarnya kebetulan di tempat kami bekerja itu adalah lokasi pelancongan sekali gus menyebabkan isu ini timbul. Jika polis nak perketatkan kebenaran merentas negeri, banyak lagi faktor lain yang lebih munasabah dan penting daripada menuduh kami sebagai punca,” katanya.

Terdahulu, hangat diperkatakan apabila Isa dan Risteena didakwa merentas negeri untuk menikmati percutian bulan madu di Sabah.

Menafikan dakwaan tersebut, Risteena menjelaskan dia ke Sabah atas urusan kerja serta mempunyai surat kebenaran untuk merentas negeri.


Netizen Doakan Bekas Kekasih PU Riz Jumpa Jodoh Terbaik

Sebelum ini nama hangat Amal Syahmina hangat diperkatakan netizen sehingga trending di Twitter apabila dikaitkan dengan Pencetus Ummah (PU) Riz.

Meskipun PU Riz sudah mendirikan rumah tangga, namun perkongsian Amal masih lagi menjadi perhatian netizen yang tidak henti-henti memberikan kata-kata semangat kepadanya.

BACA: Foto Pakai Busana Putih, Netizen Ucap Tahniah Pada Bekas Kekasih PU Riz

Terbaru, Amal ada memuat naik gambarnya tersenyum manis sambil memegang sejambak bunga. Diruangan komen, rata-rata netizen memuji kecantikan semula jadi gadis itu.

Malah, ramai menitipkan doa agar gadis itu bertemu jodoh dengan lelaki yang baik serta mendapat kebahagiaan yang diimpikan.

Terdahulu nama wanita itu menjadi bualan ramai apabila memuat naik satu kenyataan mendedahkan hubungannya dengan pendakwah itu terlerai selepas kehadiran orang ketiga.

Bagaimanapun, Amal reda dengan ketentuan yang berlaku dan ingin memulakan hidup baharu tanpa dibayangi kisah silam bersama bekas pendakwah muda itu.


Ernie & Syamel Malu-Malu Disergah Bermanja Di Set Penggambaran

Baru sahaja dua minggu bergelar suami isteri, pasangan pengantin baharu Ernie Zakri dan Syamel nampaknya tidak bercuti panjang kerana perlu menyelesaikan komitmen kerja.

Pasangan lain akan terus berbulan madu sebaik sahaja selepas berkahwin, namun pasangan ini masih sibuk bekerja. Namun ia tidak menjadi masalah kerana masih boleh bermanja di lokasi penggambara.

BACA: Ernie Zakri Tak Sangka Dah Bersuami Sebelum Usia 30 Tahun

Malah, tular video aksi manja pasangan ini yang dirakam oleh rakan mereka. Kedua mereka dilihan malu-malu apabila disergah ketika bersantai di atas kerusi.

Bila kantoi tgh bercinta kat set “be like” ?… aku tgk video ni banyak kali, sbb sweet sngt..

Perkongsian video tersebut mendapat pelbagai reaksi daripada netizen apatah lagi pasangan itu jarang berkongsikan aksi mesra kepada buat tatapan umum.

Tidak kurang juga ramai yang memuji pasangan itu sangat comel kerana meskipun sudah berkahwin tetapi masih malu-malu.

Terdahulu, Ernie dan Syamel diijabkabulkan sebagai suami isteri pada 26 Mac lalu di Masjid Puncak Alam, Selangor.


Abby Abadi Kongsi Cara Didik Anak Perempuan Tutup Aurat

Menerusi Instagram, pelakon Abby Abadi berkongsi beberapa cara bagaimana dia mendidik anak-anak perempuannya agar sentiasa mendekatkan diri dengan agama dan mementingkan penjagaan aurat.

Abby berkata sejak anak-anaknya masih bayi lagi sudah didedahkan dengan didikan agama sejak bayi supaya memiliki perasaan cinta dan sayang terhadap Allah.

“Didikan awal. Kenalkan anak perempuan kita dengan Allah sejak bayi lagi. Ada yang tanya pada saya macam mana didik anak-anak perempuan boleh bertudung/menutup aurat seawal usia.

“Serba sedikit yang saya boleh kongsikan, jika nak anak perempuan berjaya di dunia dan akhirat, wajib kita sebagai umat Islam perkenalkan Allah kepada anak kita seawal bayi lagi,” tulisnya.

Dalam pada itu, turut menasihati ibu bapa agar mendedahkan anak-anak dengan cara pemakaian yang sopan agar ia menjadi kebiasaan.

“Bila tidurkan anak, dodoikanlah anak dengan zikir, selawat, dan lagu-lagu nasyid yang memuji Allah. Apabila selalu disebut dan didengarkan dengan nama-nama Allah, anak perempuan kita akan mengenali dan mencintai Allah.

“Pakaikan anak perempuan kita dengan pakaian yang sopan sejak kecil. Seawal anak kita kecil lagi, elakkan dari memakaikan baju yg keterlaluan.

“Nanti bila anak semakin besar, mereka akan malu sendiri utk berpakaian seksi,” katanya.

Perkongsian Abby itu mendapat pelbagai reaksi daripada netizen yang bersetuju dengan pelakon itu serta memuji didikan Abby buat kedua anak gadisnya.


Syatilla Melvin Reda Keguguran Kali Ketiga

Hasrat pelakon Syatilla Melvin untuk menimang cahaya mata ketiga tidak kesampaian apabila mengalami keguguran ketika kandungan berusia lapan minggu.

Syatilla berkata dia mengetahui perkata tersebut ketika membuat pemeriksaan degupan jantung di sebuah klinik semalam.

BACA: Usia 30 Tahun Baru Buat Solat Dhuha, Syatilla Melvin Malu Dengan Diri Sendiri

“Sebenarnya saya baru tahu hamil tapi tak ada rezeki untuk anak ketiga. Ikutkan kandungan saya sudah mencecah lapan minggu tapi semalam, doktor sahkan yang kandungan saya terbantut.

“Jika diikutkan semalam, saya dan suami, Shaheizy Sam nak tengok degupan jantung anak kami, tapi tak ada dan doktor pun kata saiz tak membesar mengikut perkembangan kandungan,” katanya.

Syatilla akui sedih kerana dia dan suami, Shaheizy Sam sudah bersedia untuk menimang cahaya mata ketiga. Malah, Syatilla berkata Sam terdiam apabila dimaklumkan anak ketiga mereka keguguran.

“Saya reda. Tak ada rezeki untuk saya dan Sam. Apabila doktor beritahu semalam, Sam terdiam sekejap, tapi dia terima dengan hati terbuka. Syeriv pun dah teruja dan selalu cium perut saya.

“Sebenarnya, ini kali ketiga saya keguguran. Kali pertama, sebelum Syeriv dan kedua sebelum Sarima. Buat masa sekarang, saya harap janin akan gugur sendiri. Kalau tidak saya perlu lalui proses mencuci rahim,” katanya.

Syatilla mendirikan rumah tangga dengan Shaheizy Sam pada Februari 2016 dan dikurniakan dua cahaya mata, Syeriv Samheizy, 4, dan Sarima Samheizy kini berusia setahun.


“Sepanjang Berada Di Sana, Kami Patuh SOP”

Hangat diperkatakan berhubung isu melanggar Prosedur Operasi Standard (SOP) dan dakwaan berbulan madu di Langkawi, Isnin lalu, selebriti popular Neelofa tampil memberikan jawapan.

Neelofa berkata dia dan suaminya, PU Riz ke Langkawi sememangnya atas urusan kerja. Malah, Neelofa berkata dia dan suami mematuhi prosedur operasi standard (SOP) ketika berada di sana.

“Segala kerja yang saya lakukan sudah dirancang awal sebulan atau lebih. Keputusan berkenaan kerja bukanlah dibuat secara spontan.

“Saya ingin menyelesaikan semua perkara berkaitan kerja sebelum Ramadan ini. Syukur semuanya sudah berjaya dilunaskan. Sepanjang berada di sana, kami juga mematuhi prosedur operasi standard (SOP) yang ditetapkan kerajaan,” katanya.

Kata Neelofa lagi, dia sedia bekerjasama dengan polis berhubung siasatan mengenai majlis pernikahannya pada 27 Mac lalu yang didakwa tidak mematuhi SOP.

“Saya sedia bekerjasama (dengan polis). Namun, saya minta diberikan ruang untuk saya bantu siasatan sama ada saya melakukan kesalahan atau tidak. Biar saya selesaikan secara baik dan tenang tanpa tekanan daripada mana-mana pihak.

“Saya ‘respect’ (hormat) semua orang (media) di sini nak tanya benda yang sama. Namun, saya juga nak minta kepada rakan media yang lama saya kenal untuk berikan ruang supaya saya boleh selesaikan hal ini secara profesional bersama dengan pihak yang berkenaan,” katanya.


Siti Nurhaliza Bakal Bersalin Awal Ramadan

Usia kandungan kedua kini sudah mencecah lapan bulan, penyanyi nombor satu negara, Datuk Seri Siti Nurhaliza dijangka menyambut kelahiran bayi lelaki pada awal Ramadan ini.

Meskipun bukan pengalaman pertama, namun Siti akui berdebar untuk melalui proses bersalin sekali lagi serta memohon peminat mendoakan segala urusan dipermudahkan.

“Saya yakin setiap ibu yang pernah melalui proses bersalin pasti gementar. Lebih lagi, setiap pengalaman tidak sama. Pengalaman bersalin kali pertama tentu tidak sama dengan kedua.

“Jadi, saya memohon agar mendoakan proses bersalin berjalan dengan lancar dan dipermudahkan,” katanya .

Terdahulu, Siti memberitahu bahawa bayi keduanya itu sebenarnya merupakan kembar kepada anak sulungnya, Siti Aafiyah, namun embrio tersebut disimpan terlebih dahulu.

Siti mendirikan rumah tangga bersama Datuk Khalid Muhammad Jiwa pada 21 Ogos 2006 dan dikurniakan seorang cahaya mata, Siti Aafiyah, kini berusia tiga tahun.


Erra Fazira Tak Mahu Selamanya Menjanda

Pernah dua kali berdepan kegagalan rumah tangga, pelakon dan penyanyi Erra Fazira menerima ketentuan takdir mahligai yang dibina tidak kekal sehingga ke akhir hayat.

Empat tahun bergelar ibu tunggal dan sebelum ini hangat diperkatakan mengenai hubungannya dengan penyanyi Shahir, Erra mengakui hubungan mereka sudah lama berakhir.

“Finish (habis). Sudah lama berakhir. Sekarang ini antara saya dengan dia (Shahir) sudah tidak ada apa-apa hubungan. Cuma masih lagi berhubung, tetapi setakat itu sahaja,” katanya.

Tidak berhasrat untuk selamanya bergelar ibu tunggal, Erra berkata dia bersedia untuk berkahiwn jika bertemu lelaki yang tepat.

“Saya masih menunggu dan melihat. Semuanya saya serahkan urusan jodoh kepada Tuhan. Kalau ada, akan ada. Setakat ini, saya masih sendiri dan tidak ada sebarang ikatan dengan sesiapa,” katanya.

Bagaimanapun, Erra berkata dia tidak boleh membuat keputusan sendiri dalam hal perkahwinan kerana perlu mendapat persetujuan anaknya, Engku Aleesya.

“Saya ada tanya Aleesya. Tetapi dia jawab ‘tidak payahlah’. Saya harap dia cuma bergurau sahaja kerana saya sendiri pun tidak mahu ‘melopong’ (bergelar janda) sahaja selama-lamanya.

“Dia tidak kisah kalau ayahnya berkahwin, asalkan saya tidak. Itu adalah hidupnya dan saya tak mahu bercakap apa-apa.


“Kalau Dah Memang Tak Boleh Menyanyi, Elok Cari Kerja Lain”

Komposer dan pemuzik terkenal, Ajai berkata penyanyi yang tidak boleh menyanyi secara langsung atau terpaksa menggunakan bantuan autotune untuk memerdukan suara boleh dianggap penipu.

Malah, Ajai berkata dia juga enggan melihat industri seni tanah air dipenuhi dengan artis tangkap muat sahja. Katanya lagi, biarlah mereka yang benar-benar berbakat sahaja kekal dalam industri.

“Tu yang tak seronok… sebab pada saya dia menipu. Kamu sampaikan suara yang tak sampai.

“Ia mendatangkan mudarat sebab apabila penyanyi tu buat persembahan secara langsung, dia akan kecundang di atas pentas. Dia tak akan kekal lama dalam industri,” katanya.

Dalam pada itu, Ajai berkata jika dia ditawarkan hingga jutaan ringgit sekalipun dia tetap akan menolak sekiranya didapati seseorang itu memang tidak boleh menyanyi.

“Pada saya, bidang nyanyian adalah sebuah kerjaya. Memang banyak bakat baru hantar demo mereka pada saya, tapi jika tak boleh menyanyi, saya akan beritahu supaya dia jangan buang masa.

“Orang nak bagi duit sejuta ringgit pun kalau tak boleh menyanyi, saya suruh dia cari saja kerjaya lain jika memang tak boleh menyanyi,” katanya.


Buat Kenyataan Angkuh, Netizen Mahu Boikot Neelofa

Hangat diperkatakan berhubung isu melanggar Prosedur Operasi Standard (SOP) dan dakwaan berbulan madu di Langkawi, Isnin lalu, selebriti popular Neelofa tampil memberikan jawapan.

Bagaimanapun, ramai yang meluahkan rasa tidak puas hati dengan jawapan diberikan kerana Neelofa sepatutnya meminta maaf atas kesalahan dilakukan, bukan memberikan kenyataan berbaur angkuh.

Susulan itu, ada yang mahu memboikot selebriti popular itu termasuk produk keluarannya. Malah, ada netizen mengatakan tidak lagi meminati selebriti itu selepas isu berkenaan.

“Selain tudung dan susu pisang, apa lagi produk yang berkaitan Neelofa perlu diboikot?”.

“Minta maaf Neelofa, sebelum ini saya memang minat awak tetapi tidak lagi sekarang.

“Awak sepatutnya meminta maaf bukannya keluarkan kenyataan berlagak dengan rezeki diberikan,” tulis seorang netizen.

Terdahulu, Neelofa memohon orang ramai memberikan dirinya ruang untuk menyelesaikan isu tersebut secara profesional dan tenang.


Hattan Tegur Selebriti Menunjuk Dapat Rentas Negeri

Sejak kebelakangan ini hangat diperkatakan tentang selebriti dan Instafamous yang tidak bertanggungjawab selepas mendapat kebenaran merentas negeri.

Perkara itu turut mendapat perhatian penyanyi Datuk Hattan yang menegur golongan berkenaan yang gemar menunjuk-nunjuk pelbagai aktiviti di media sosial untuk tontonan umum.

“Bukan salah dorang (polis), puncanya sikap Instafamous & selebriti. Kau dah dapat kebenaran mana kau nak melingkup, kau punya pasal.

“Bila dah dapat kebenaran tu, pandai-pandai lah jaga. Yang kau pergi upload semua benda pasal apa? Ni jadi sikap tak bertanggungjawab, fikir secara waras!,” katanya.

Hattan turut menegaskan disebabkan sikap tidak bertanggungjawab itu mungkin ramai yang tidak dapat pulang ke kampung sempena hari raya nanti.

“Gemar menunjuk-nunjuk. Kesian la kat semua orang, Ramadan & raya dah nak dekat. Silap-silap tak boleh balik kampung.

“Puncanya benda-benda bang*ng macam ni la. Berhenti la perasan kita ni Instafamous, selebriti. Orang lain pun popular,” katanya.

Difahamkan, Hattan mengulas mengenai satu notis syarat pelepasan rentas negeri diperketatkan di pintu sebuah balai polis yang tular baru-baru ini. Bagaimanapun tidak dapat dipastikan kesahihan mengenai memo itu.


Makcik Petir Sudah Tiada, Noryati Taib Meninggal Dunia

Pelakon Noryati Taib yang terkenal dengan panggilan ‘Makcik Petir’ menghembuskan nafas terakhir pada jam 1.45 pagi tadi di usia 63 tahun.

Perkhabaran sedih itu dikongsi oleh anaknya, Faizul Hafiz Hashim menerusi Facebook pagi tadi. Anak saudaranya, yang juga pengarah drama terkenal, Shahrulezad Mohameddin turut berkongsikan di Instagram.

“Dukacita dimaklumkan Mama saya meninggal dunia pada jam 1.45 pagi sebentar tadi.

“Saya minta jasa baik anda semua mendoakan semoga Allahyarhamah ditempatkan dalam kalangan orang yang beriman,” tulisnya.

Terdahulu, BH Online melaporkan, Allahyarham disahkan positif COVID-19, pada 3 Februari 2021. Perkara itu dimaklumkan Shahrulezad menerusi entri yang dimuat naik dalam laman Instagram (IG).

Bagaimanapun, selepas hampir dua minggu dirawat, Allahyarham disahkan pulih daripada jangkitan wabak berkenaan.


Fatima Genap 6 Bulan, Fazura Teruja Suapkan Anak Makan

Setiap ibu bapa pasti menantikan suapan makanan pejal pertama untuk anak, termasuklah pasangan selebriti popular Nur Fazura dan Fattah Amin.

Usia Nur Fatima Aisha sudah genap enam bulan Jumaat lalu, Fazura turut memuat naik video ketika suapan pertama anaknya itu.

BACA: Baru Keluar Pintu Dah Rindu, Fazura Berat Hati Tinggal Anak Walaupun Sekejap

Fazura berkata ia adalah detik yang ditunggu-tunggu olehnya dan Fattah. Menerusi video tersebut, Fatima dilihat cukup berselera menikmati makanan tersebut.

Lebih terhibur, selepas diberi beberapa suap, Fatima kembali menarik mangkuk makanan tersebut untuk menikmati suapan seterusnya. Malah, Fatima turut menarik sudu dengan tangannya seolah mahu menyuap sendiri ke mulutnya.

Perkongsian video tersebut mendapat pelbagai reaksi daripada netizen yang gembira melihat perkembangan tumbesaran Fatima selain memuji kecomelan anak pasangan itu.

Fattah dan Fazura mendirikan rumah tangga pada 27 November 2017 di sebuah hotel terkemuka di Kuala Lumpur dan dikurniakan cahaya mata perempuan, Fatima pada Oktober tahun lalu.


“Saya Doakan Nadia Dapat Kebahagiaan Yang Dicari”

Kemelut rumah tangga pelakon Nadia Brian dan suaminya Muizz Nasruddin, akhirnya bertemu titik noktah apabila pasangan itu sah bercerai talak satu pada Jumaat lalu.

Muizz berkata bersaksikan wakil daripada dua pihak, dia dan Nadia sudah pun berpisah secara sah. Ujarnya, dia melafazkan cerai di luar mahkamah supaya mereka dapat ‘move on’ dengan kehidupan masing-masing.

“Lafaz cerai dilakukan malam Jumaat lalu di kawasan perumahan di Puchong dan bersaksikan wakil daripada dua pihak.

“Disebabkan mahkamah lambat menetapkan tarikh perbicaraan, saya membuat keputusan untuk melafazkan cerai di luar mahkamah. Dengan cara ini kami dapat ‘move on’ dengan kehidupan kami,” katanya.

Dalam pada itu, Muizz berharap selepas ini tiada pihak cuba mengaitkan dirinya dengan Nadia serta mendoakan supaya bekas isterinya bertemu kebahagiaan.

“Selepas ini saya harap jangan kaitkan saya bersama dia lagi. Saya doakan yang terbaik buat Nadia dan semoga dia dapat kebahagiaan yang dicarinya,” katanya.

Nadia mendirikan rumah tangga dengan Muizz pada 9 November 2019 dan mereka tidak dikurniakan cahaya mata.


Ziela Jalil Tak Tolak Rezeki Jika Dikurniakan Anak

Penerbit Datuk Ziela Jalil tidak menolak sekiranya dikurniakan cahaya mata menerusi perkahwinannya dengan Datuk Syed Osman Al Habshee Syed Omar, 55.

Menurut pelakon berusia 51 tahun itu, beliau bersikap terbuka dan menyerahkan perkara ini kepada ketentuan Allah.

BACA: Anak Tiri Nafi Ziela Jalil Perampas, Sayang Macam Ibu Sendiri

“Hanya Allah yang tahu apa yang terbaik. Saya serahkan semuanya kepada Allah kerana semua atas kehendak-Nya. InsyaAllah, saya menerima baik setiap yang berlaku. Doakan yang baik-baik,” katanya.

Sebelum ini hangat diperkatakan apabila beliau dikatakan merahsiakan perkahwinannya daripada umum, bagaimanapun Ziela kini bersyukur rumah tangganya berada dalam keadaan harmoni.

“Alhamdulillah selepas 11 tahun, Allah yang mengaturkan. Jadi saya yakin aturan Allah itu sesuatu yang sangat-sangat baik kerana dia lebih tahu.

“Dan syukur, yang penting adalah keluarga saya kerana anak-anak menerimanya dengan baik. Jadi, kita jalankan kehidupan dengan baik. InsyaAllah.

“Isu kecaman juga sudah tiada, berbanding ketika awal pengumuman dibuat. Allhamdulillah, tiada lagi komen-komen kurang baik,” katanya.

Ujarnya, meskipun ada yang masih meninggalkan komen kecaman, namun ianya tidak memberi apa-apa kesan terhadapnya.

Menerusi perkahwinan Ziela dengan Allahyarham Tan Sri Megat Junid pada 1991, mereka dikurniakan dua anak, Dr Puteri Julia Nabilah dan Megat Jufri Nasrullah.


“Setelah Beberapa Lama Gantung Tanpa Tali, Akhirnya Saya Bercerai”

Kemelut rumah tangga pelakon Nadia Brian dan suami, Mu’izz Nasruddin akhirnya bertemu titik noktah apabila pasangan itu sah bercerai talak satu kelmarin.

Menerusi satu perkongsian di Instagram, Nadia mengesahkan perkara itu serta meluahkan rasa syukur semuanya sudah pun berakhir dengan baik.

“Alhamdulillah, saya sangat bersyukur setelah beberapa lama gantung tanpa tali akhirnya saya sudah bercerai.

“Terima kasih Allah, keluarga, rakan-rakan serta semua yang mendoakan semuanya berakhir dengan baik,” katanya.

Dalam pada itu, Nadia berharap orang ramai tidaka lagi mengaitkan dirinya dengan pihak bekas suaminya kerana masing-masing sudah meneruskan kehidupan masing-masing.

“Saya harap semua pihak jangan kaitkan saya dan keluarga saya dengan pihak sana. Sekarang masing-masing boleh teruskan kehidupan dengan lebih aman,” katanya.

Pada 14 Disember lalu, Muizz dilaporkan sudah memfailkan perceraian terhadap Nadia.

Terdahulu, pergolakan rumah tangga pelakon itu hangat diperkatakan selepas Muizz membuat pendedahan mengejutkan mendakwa isterinya berlaku curang dengan dua lelaki.


A Aida Bangga Anak Bakal Jadi Doktor

Penerbit terkenal Datuk A Aida meluahkan rasa syukur dan terharu apabila anak sulungnya, berjaya menamatkan pengajian di peringkat Sarjana Muda Dietetik dengan kepujian, Universiti Kebangsaan Malaysia (UKM)

Aida berkata anaknya turut hadir ke majlis konvokesyen yang diadakan di pusat pengajian tinggi itu di Bangi, kelmarin. Bagaimanapun, dia tidak dapat ikut serta disebabkan SOP. Menurut Aida, sejak dari kecil lagi dia sudah menetapkan anak sulungnya itu perlu menjadi doktor.

BACA: Demi Drama Tampilkan 20 Pelakon Badan Sado, A Aida Berhabis RM100k Beli Kamera Baru

“Sebenarnya, menjadi ibu tunggal yang besarkan tiga anak dengan karakter berbeza teramat perit. Kadang-kadang menangis sendiri.

“Saya memang pentingkan pendidikan anak-anak. Saya sudah tetapkan anak pertama kena menjadi doktor dan selalu ingatkan dia. Saya asah dan tanamkan minat dia dari kecil.

“Alhamdulillah, dia okay dan ikut. Kiranya buku memang teman baik dia. Walaupun tidak membesar dengan bapa kandungnya, saya bersyukur Allah hantar Prof Madya Datuk Dr Ustaz Ariff sebagai bapa angkat anak-anak saya. Dia yang membantu anak-anak dalam pelajaran,” katanya.

Dalam pada itu, Aida berkata Aleesa bakal menyambung pengajian di peringkat Sarjana Irritable Bowel Diseases (IBD) Gastroenterologist di Fakulti Perubatan, HUKM.

Kata Aida lagi, anak keduanya Wan Eva Natassha, 20, pula dididik untuk menjadi akauntan dan anak ketiga, Muhammad Rahul, 13, menjadi peguam.

Wan Az Aleesa dan Wan Eva Natassha adalah anak hasil perkahwinan dengan penyanyi, Ameng, manakala Rahul pula menerusi perkahwinan ketiga dengan pegawai polis.


Anak Baru 8 Bulan, Peminat Minta Fasha Sandha Beranak Lagi

Melihatkan wajah comel anak kepada pasangan pelakon Fasha Sandha dan Aidil Aizi iaitu Aisha Amaira, peminat meminta Fasha melahirkan lebih ramai lagi anak-anak yang comel.

Tampil membalas komen peminatnya di Instagram, Fasha bagaimanapun masih belum terfikir untuk menambah cahaya mata lagi dalam masa terdekat memandangkan Aisha masih kecil lagi.

Namun, Fasha berkata dia tidak menolak jika dikurniakan rezeki dalam tempoh masa dua atau tiga tahun lagi.

“Alamal! InsyaAllah tapi belum masa lagi sis. Aisha masih kecil, kasihan dia. InsyaAllah lagi dua tiha tahun,” katanya.

Fasha dan Aidil mendirikan rumah tangga pada Mac 2019. Menerusi perkahwinan pertama, Fasha mempunyai dua cahaya mata iaitu Putra Rayfal Ramli 7, dan Putri Raysha Jemyma kini berusia 5 tahun.


“Saya Janji Tak Akan Curang Lagi”

Menyesal dengan setiap perbuatannya sebelum ini, pelawak Shuk Sahar berjanji tidak akan berlaku curang lagi terhadap isterinya, Rossalennah Natassiah Asshaferah.

Shuk berkata disebabkan kecurangannya itu, bukan sahaja dia dikecam malah turut kehilangan punca pendapatan serta keruntuhan rumah tangga.

“Ya, sudah tentu saya memang tak akan curang lagi. (Kerana curang) saya jatuh terduduk, saya hilang gaji setahun dan semasa tu pulak baru berpindah rumah.

“Siapa sangka saya kehilangan kerja tiba-tiba sedangkan dalam fikiran saya kontrak akan tamat pada 2023,” katanya.

Menghargai semangat isterinya yang mempertahankan rumah tangga mereka walau dilanda badai, Shuk berkata dia tidak mampu menjadi sekuat Rossalennah jika berada dalam situasi sama.

“Jika kena pada batang hidung sendiri, saya tak tahu dapat jadi sekuat dia atau tidak. Allah SWT hanya akan uji seseorang itu mengikut kemampuannya,” katanya.

Terdahulu, hangat diperkatakan mengenai rumah tangganya apabila isterinya mendedahkan pelawak itu berlaku curang buat kali kedua dengan wanita yang sama.


Elly Mazlein Sahkan Hamil Anak Kedua

Sejak kebelakangan ini tular spekulasi mengenai pelakon dan pengacara Elly Mazlein dikatakan sudah berbadan dua. Bagaimanapun, Elly akhirnya mengesahkan dia kini hamil anak kedua.

Berkongsikan berita gembira di Instagram lewat malam tadi, Elly meluahkan rasa syukur bakal menimang cahaya mata tidak lama lagi.

“Syukur Alhamdulillah.. InsyaAllah tak lama lagi akan hadir Nyawa kecil dalam keluarga kami.

“Atok akan dapat cucu lagi.. Papa akan dapat seorang lagi anak manja dan Kakak Manja akan dapat Adik. Hanya mendoakan Baby sihat dan dipermudahkan,” tulisnya.

Bagaimanapun, menerusi perkongsian itu Elly tidak berkongsikan usia kandungannya. Dalam pada itu, Elly turut mengucapkan terima kasih kepada mereka yang mendoakan kesejahteraannya dan anak dalam kandungan.

“Terima kasih di atas Doa, wahai kesayangan semua. Terima kasih sentiasa bersama saya dari saat getir hingga Saat Pelangi kebahagian datang menerpa. Doa saya,agar Allah permudahkan urusan anda semua,” tulisnya lagi.

Ini merupakan cahaya mata pertama hasil perkahwinan kedua dengan pasangan, Muhammad Azlan Che Nuh manakala Sefhia adalah cahaya mata dari perkahwinan pertamanya dengan bekas suami, Azmi Hatta.


Power Weh! Dulu Gerak Dari Rumah Ke Rumah Jer, Sekarang Ni Dah Ada Spa Sendiri

Siapa sangka, sebelumnya hanya bergerak dari rumah ke rumah untuk menjalankan perkhidmatan spa dan kecantikan ekoran kekurangan modal, namun kini impian seorang ibu muda di Papar Sabah ini untuk membuka pusat ekstetik tercapai.

Wanna menunjukkan bahan-bahan semulajadi yang digunakan dalam terapi urutan ditawarkan Aora Spa dan Wellness Papar.

Semuanya hasil bimbingan serta bantuan kewangan kerajaan melalui agensi Majlis Amanah Rakyat (MARA) sehingga beliau berupaya memiliki pusat spa dan kecantikan sendiri di bawah jenama Aora Spa dan Wellness yang terletak di Papar Square 8.

Berasal dari Kampung Bambangan, ibu kepada dua anak lelaki, Suzianna Mohd Ali, 36, yang lebih mesra dengan panggilan Wanna menceritakan detik bermulanya pembabitannya dalam bidang itu yang semuanya berkisar kepada minat dan kerja keras.

Salah seorang pelanggan mendapatkan rawatan terapi urutan daripada Wanna di Aora Spa dan Welleness Papar.

Katanya, semuanya bermula melalui penglibatan dalam banyak kursus kemahiran disediakan kerajaan melalui beberapa agensi bagi mendapatkan latihan Sijil Kemahiran Malaysia di bawah industri kesejahteraan dan kesihatan.

“Kerajaan melalui agensi seperti MARA menyediakan banyak kursus kemahiran yang bagi saya adalah satu peluang besar untuk meningkat sosio ekonomi diri dan keluarga bagi mencapai impian bergelar usahawan.

Dr. Abd Latiff (kanan) menandatangani buku kedatangan Aora Spa dan Wellness Papar sambil diperhatikan Wanna (kiri).

“Melalui kemahiran dimiliki, saya akhirnya bermula dengan perkhidmatan spa bergerak secara mobile dan ‘Home Spa’ selama empat tahun bermula 2016 hingga tahun lalu (2020) sebelum membuka pusat spa dan kecantikan sendiri pada awal bulan ini (Mac).

“Untuk Aora Spa dan Wellness ini, MARA menyediakan pembiayaan kewangan berjumlah RM100,000 termasuk geran pembangunan usahawan berjumlah RM40,000 dan wang saya sendiri RM30,000 menjadikan jumlah keseluruhan RM170,000 untuk projek ini,” katanya.

Antara produk organik dan semulajadi yang digunakan dalam sesi urutan di pusat spa tersebut.

Beliau berkata demikian ketika ditemui sempena lawatan kerja dan Perasmian Aora Spa dan Wellness Papar oleh Menteri Kementerian Pembangunan Luar Bandar (KPLB), Datuk Dr. Abdul Latiff Ahmad.

Wanna (kanan) memberikan penerangan kepada Dr. Abd Latiff (kiri) tentang perkhidmatan ditawarkan Aora Spa dan Wellness Papar.

Wanna berkata, selain mempunyai tiga pekerja berkemahiran dalam bidang kecantikan dan kesihatan, perkhidmatan Aora Spa dan Wellness yang patuh syariah itu turut menawarkan urutan tulang belakang.

Wanna (kiri) menyampaikan cenderahati kepada Dr. Abd Latiff (kanan) semasa lawatan kerja ke Aora Spa dan Wellness Papar.

Beliau sendiri katanya sendiri memiliki sijil pengiktirafan dan tauliah dalam urutan berkenaan yang akan memberi fokus terhadap masalah di bahagian tulang belakang hingga menyukarkan pergerakan fizikal.

Selain itu katanya, terdapat lima pakej perkhidmatan disediakan Aora Spa dan Wellness yang membabitkan penggunaan bahan-bahan organik dalam setiap sesi terapi sama ada urutan atau pun rawatan kecantikan.

Antara bilik terapi yang disediakan di Aora Spa dan Wellness Papar.

“Sudah tentu kami amat mementingkan kualiti melalui penggunaan bahan-bahan organik dalam setiap terapi yang ditawarkan bagi memastikan keselamatan serta rawatan diberikan memberi kesan positif kepada pelanggan.

“Sebagai contoh, terapi urutan dimulakan dengan cucian kaki menggunakan bahan-bahan semulajadi antaranya garam kasar khas yang telah dirukyah bertujuan membersihkan unsur-unsur negatif jika ada.

Wanna menunjukkan antara kemudahan terapi yang terdapat di pusat spa itu.

“Selain itu, limau nipis, daun pandan dan bedak sejuk turut digunakan dalam sesi terbabit yang akan dicuci dengan air sebelum terapi urutan kaki dimulakan yang sudah tentu memberi kesan positif kepada fizikal kita,” jelasnya.

Wanna memberitahu, susulan konsep patuh syariah diamalkan Aora Spa dan Wellness Papar, pusat itu bakal menerima sijil tauliah halal daripada Kementerian Pelancongan, Seni dan Budaya Malaysia (Motac) dalam masa terdekat.

Ketika ditanya apakah harapan beliau sebagai seorang usahawan, beliau menjelaskan perancangan susulan untuk membuka sekurang-kurangnya tiga lagi cawangan pusat kecantikan sama di beberapa kawasan di masa depan.

Kemudahan tab mandi untuk terapi mandian aura seperti mandi bunga dan susu turut disediakan di spa tersebut.

Pada masa sama, beliau juga ingin menyumbang kepada sosial masyarakat dengan membuka peluang pekerjaan kepada anak-anak muda yang ingin bekerja termasuk memiliki kemahiran dalam bidang estetik.

“Menjadi harapan saya selain membuka lebih banyak cawangan di masa depan, saya juga ingin beri peluang pekerjaan kepada mereka yang berminat menceburi bidang ini sekaligus membantu mengurangkan pengangguran.

“Nasihat saya khususnya kepada belia supaya mengambil peluang di atas banyak kursus kemahiran disediakan kerajaan melalui banyak agensi antaranya MARA yang bukan saja akan membimbing tetapi juga menyediakan banyak kemudahan pembiayaan.

“Namun semua ini tidak ada gunanya jika tidak diselitkan dengan kerja keras, usaha dan minat kerana semua aspek ini penting sekiranya mahu berjaya dan selebihnya tawakal kepada Allah SWT,” katanya.

Dalam perkembangan sama, Dr. Abd Latiff yang ditemui berkata, lawatan kerja itu bagi melihat sendiri usaha berterusan kerajaan di bawah kementeriannya dalam melahirkan ramai usahawan di negara ini.

Katanya, terdapat banyak bidang kemahiran keusahawanan diwujudkan agensi di bawah KPLB yang tujuan utamanya untuk membangunkan usahawan agar lebih kondusif dan memenuhi keperluan industri semasa.

“Untuk Aora Spa dan Wellness Papar ini, pihak MARA akan sentiasa membimbing Puan Suzianna dalam semua aspek termasuk pemasaran jenama spa ini melalui digital yang kini berperanan besar bagi kejayaan setiap perniagaan.

“Justeru, saya yakin industri kesejahteraan dan kesihatan akan mempunyai nilai tambah memandangkan aspek ini sudah menjadi salah satu gaya hidup masyarakat kita sekaligus mampu meningkat permintaan dalam perkhidmatan ini,” katanya.

Aora Spa dan Wellness yang terletak di Lot 73A, Blok 12 (tingkat satu), Papar Square 8 mempunyai tiga bilik rawatan, empat katil urutan termasuk satu bilik mandian ‘aura’ dan sauna untuk pelanggan.

Wanna menunjukkan antara sijil kemahiran yang dimilikinya bagi mencapai impian bergelar salah seorang usahawan spa dan kecantikan di negeri ini.

Sesiapa yang ingin mendapatkan perkhidmatan berkenaan khususnya warga setempat boleh menghubungi Puan Suzianna atau Wanna di talian 011-3142 9477.


Nadia Brian, Suami Sah Bercerai

Kemelut rumah tangga pelakon Nadia Brian dan suami, Mu’izz Nasruddin bertemu titik noktah apabila pasangan itu sah bercerai talak satu kelmarin.

Perkara itu didedahkan oleh Nadia kepada Kosmo! sebentar tadi. Meluahkan rasa syukur, Nadia berkata Muizz melafazkan cerai pada jam 8.34 malam pada Sabtu lalu.

“Alhamdulillah. Semuanya okay je dan ya kami sudah bercerai. Apapun kena bertenang. Saya jenis bukan suka kecoh, tapi kalau orang tanya itulah jawapannya. Muizz sudah lafazkan cerai kelmarin tepat pukul 8.34 malam,” katanya.

Menurut Nadia, perceraian tersebut dilafazkan di luar mahkamah seperti yang diminta bekas suaminya. Bagaimanapun, Nadia tidak berkongsi lokasi lafaz cerai yang dilakukan Muizz.

Pada 14 Disember lalu, Muizz dilaporkan sudah memfailkan perceraian terhadap Nadia.

Terdahulu, pergolakan rumah tangga pelakon itu hangat diperkatakan selepas Muizz membuat pendedahan mengejutkan mendakwa isterinya berlaku curang dengan dua lelaki.


Neelofa Akhirnya Buka Mulut Isu Langgar SOP

Hangat diperkatakan berhubung isu melanggar Prosedur Operasi Standard (SOP) dan dakwaan berbulan madu di Langkawi, akhirnya selebriti popular Neelofa tampil memberikan jawapan.

Memetik laporan Gempak, Neelofa memohon orang ramai memberikan dirinya ruang untuk menyelesaikan isu tersebut secara profesional dan tenang.

“Berhubung isu tersebut saya mohon diberikan ruang untuk menyelesaikannya secara profesional dan tenang tanpa tekanan daripada mana-mana pihak yang berkaitan.

“Itu saja permintaan saya… Saya tidak mahu ulas panjang-panjang kerana tidak mahu mengeruhkan keadaan,” katanya.

Mengulas mengenai kenyataan Ketua Polis Negara, Tan Sri Abdul Hamid Bador mengenai tindakan akan dikenakan sekiranya didapati bersalah melanggar SOP, Neelofa enggan mengulas lanjut.

“Saya rasa tidak perlu untuk mengulas tentang perkara tersebut. Ada tindakan atau tidak biar saya ‘settle’ sendiri.

“Jika ada perkembangan terkini saya akan maklumkan dan kita tengok nanti apa yang perlu dilakukan,” katanya lagi.


Tak Sesuai Sebab Terlalu Kacak, Ramai Pertikai Naim Daniel Bawa Watak Askar

Baru-baru ini pelakon dan penyanyi Naim Daniel ada berkongsikan gambarnya memakai seluar celoreng sambil memegang sebuah beg bagasi.

Bagaimanapun, ramai yang tidak dapat menerima lakonan terbarunya sebagai askar. Rata-rata peminat menyifatkan Naim terlalu kacak untuk menjadi tentera.

“Sumpah lah Naim Daniel ni? Selamat berjuang di medan perang saudara.

“Fuhhh. Kenapa hensem dan comel sangat ni. Selamat berkhidmat demi agama, bangsa dan negara tercinta,” tulis netizen.

Meskipun ada yang mempertikai, namun ada yang tidak sabar untuk melihat Naim membawakan watak tersebut yang sememangnya lain daripada yang lain.

Dalam pada itu, Naim berkata dia menerima secara terbuka apa sahaja pandangan penonton mengenai wataknya itu.

“Cabaran baharu buat saya untuk membawakan watak sebagai askar yang lansung tidak pernah terlintas sebelum ini.

“Saya okay je. Terima dan anggap ini sebagai cabaran dan pengalaman baharu dalam karier lakonan,” katanya


Nad Zainal Pilih Nama Anak Kedua Budi Kalsom

Selamat melahirkan cahaya mata kedua pada selalu lalu, pelakon Nad Zainal mengumumkan nama anak perempuannya yang diberi nama Budi Kalsom.

Berkongsikan perkara itu di Instagram, Nad turut berkongsikan nama anaknya itu membawa maksud indah pekerti, baik kejadiannya dan lembut perwatakannya.

“Semoga sentiasa indah pekerti, baik kejadiannya, lembut perwatakannya. Budi Kalsom nama diberi..Selamat hadir dalam hidup kami,” tulisnya.

Perkongsian Nad Zainal itu mendapat pelbagai reaksi daripada peminat yang mengucapkan tahniah di atas kelahiran anak kedua serta memuji keindahan nama anaknya itu yang disifatkan klasik.

Nad Zainal mendirikan rumah tangga bersama hati, Muhammad Faliq Amirullah pada 18 Disember 2015. Hasil perkongsian hidup, mereka dikurniakan sepasang cahaya mata, Fahad Ibrahim dan Budi Kalsom.


Buang Baju Seksi, Zizi Kirana Tak Nak Derma Takut Galak Orang Buat Dosa

Kini tampil dengan imej sopan serta sudah pun memadam foto seksi di Instagram, ramai yang menyambut baik azam penyanyi Zizi Kirana yang mahu berubah ke arah lebih baik.

Tidak memiliki pakaian seksi yang pernah dipakainya dahulu, Zizi berkata dia enggan memberikan pakaian itu kepada sesiapa kerana bimbang menggalakkan orang lain melakukan dosa.

BACA: Simpan Baju Seksi Dalam Kotak, Zizi Kirana Mohon Doakan Berubah Sepenuhnya

“Sejujurnya saya memang dah tak memiliki baju-baju seksi yang pernah dipakai sebelum ini. Saya tak ada niat nak bagi sesiapa, apa yang penting saya memang dah taka baju-baju macam tu.

“Ada juga orang tanya kenapa tak bagi orang lain, buat apa saya bagi orang baju-baju seksi? Nanti saya menggalakkan orang buat dosa pula,” katanya.

Mengakui sudah mempunyai niat untuk berhijab, namun Zizi akui harus menyelesaikan urusan kerja yang sudah dipersetujui dengan beberapa pihak.

“Kerap juga saya fikir untuk memakai tudung, dan memang dah ada niat nak pakai cuma saya perlu selesaikan dahulu kerja-kerja yang sudah dipersetujui sebelum ini. Saya hormati mereka juga, jadi saya tak boleh pentingkan diri sendiri,” katanya.


“Pelakon Baru Bajet Bagus, Disiplin Tiada, Skrip Tak Hafal”

Baru-baru ini hangat diperkatakan apabila ada beberapa pelakon senior meluahkan rasa kecewa dengan sikap pendatang baharu di set penggambaran.

Terbaru, pelakon Datuk Fizz Fairuz turut mengulas mengenai perkara itu yang menyatakan rasa kecewa dengan sikap pelakon baharu yang seolah tidak serius dalam bidang lakonan.

BACA: “Pelakon Baru Sibuk Dengan Phone, Di Set Tak Reti Bertanya”

Malah, Fizz turut menyifatkan ada segelintir pendatang baharu merasakan diri mereka bagus, tiada disiplin dan lebih parah ada yang tidak menghafal skrip.

“Benda ni dah lama bro Rusdi Ramli, cakap pun tak guna..tak sama yang dulu, berapa ramai dah bersuara sama jer..

“Tak ada kesan apa-apa pun untuk BBNY ni.. sebab bajet bagus, ada manager, ada pembantu. Displin tiada, skrip tak hafal.. tapi tulah hakikatnya,” katanya.

Menerusi perkongsian di Instagram itu, Fizz turut berkongsikan paparan laporan mStar kenyataan Rusdi Ramli tentang pelakon baharu.

Dalam pada itu, Fizz turut kesal dengan sikap pendatang baharu yang tidak menghormati pelakon senior.

“Hormat tak ada dan boleh tanya sapa tu? Tak kenal.. hahahahaha. Zaman followers bro, kena terima hakikat,” katanya lagi.

Terdahulu, Rusdi Ramli mendedahkan sikap segelintir pendatang baharu yang lebih gemar menghabiskan masa dengan telefon bimbit menjadikan hubungan antara pelakon lain kurang mesra.


Serina Nak Nikah, Chef Wan Tak Mahu Sponsor

Memaklumkan anak sulungnya, Serina Redzuawan bakal melangsungkan perkahwinan kali kedua, Chef Wan berkata dia tidak mahu lagi berhabis duit untuk majlis tersebut.

Menerusi satu perkongsian di Instagram, Chef Wan berkongsikan luahan bahawa dia sudah serik apabila menaja 100 peratus perkahwinan pertama Serina terdahulu.

“Suruh bakal suami kamu untuk membayar duit majlis perkahwinan sama seperti apa yang aku buat menaja 100 peratus perkahwinan kau dulu.

“Dia (pihak lelaki) yang gatal nak kahwin biarlah dia yang bertanggungjawab menanggungnya. Sejujurnya saya sudah serik tanggung 100 peratus perkahwinan anak saya termasuk anak lelaki sehingga dua kali. Pada akhirnya kamu lihat apa yang perlu saya tanggung? Cukup-cukuplah,” katanya.

Dalam pada itu, Chef Wan juga enggan untuk mengadakan majlis perkahwinan Serina di rumah. Ujarnya, adalah lebih baik jika adakan di masjid dan jemput keluarga terdekat sahaja.

“Baru minggu lepas Rina (panggilan Serina) beritahu saya nak adakan majlis pernikahan selepas Raya Aidilfitri. Buat secara sederhana di rumah katanya.

“Tapi saya kata insya-Allah, sabar. Tapi dalam hati saya berfikir sudahlan buat di masjid dan jemput siapa yang hendak di jemput dan ‘make it official’ (nikah) sudah.

“Tak perlu nak menyemakkan rumah papa dengan buat majlis perkahwinan sebab papa dan nenek perlukan ketenangan. Papa juga ada tiga perniagaan yang hendak diuruskan. Waktu Covid-19 bukan boleh jemput ramai-ramai,” ujarnya.

Chef Wan turut memberi cadangan supaya Serina tidak membazir dan menggunakan wang tersebut untuk memberi sedekah kepada anak-anak yatim kerana apa lebih penting menghalalkan hubungan.

“Rezeki lebih pergi beri makan anak-anak yatim lagi baik dan tentu saham akhirat itu ada daripada belanja majlis perkahwinan mahal-mahal. Membazir.

“Sudah terkena sekali cukuplah. Habis duit papa tak pasal-pasal, kerja setengah mati hari-hari. Yang penting nikah, halalkan yang haram sudahlah.

“Kahwin kali pertama okeylah, ini dah dua kali. Anak lelaki saya (Muhammad Nazri) esok nak kahwin kali ketiga (akan datang). Naik bulu roma ingatkan duit kita nak habis!” katanya.

Terdahulu, Chef Wan mendedahkan Serina Serina memberitahu sudah bertemu calon yang tepat dan meminta izin untuk berkahwin sebelum raya tahun ini.


Sambut Birthday 10 Hari Awal, Nadzmi Adhwa Hadiahkan Isteri Alphard

Menyambut ulang tahun kelahiran Ardell Aryana 10 hari lebih awal, pelakon Nadzmi Adhwa teruja untuk membuat kejutan untuk isterinya yang tercinta.

Menerusi perkongsian di Instagram, Nadzmi memberi kejutan dengan menghadiahkan isterinya kereta Toyota Alphard berwarna hitam.

BACA: Isteri Sertai Misi Bantuan Di Sabah, Nadzmi Adhwa Baru Sedar Susah Jaga Anak

Nadzmi berkata, dia memberikan hadiah tersebut bagi menggantikan Alphard kepunyaan mereka sebelum ini yang digunakan sebagai pengangkutan bagi misi bantuan dan urusan perniagaan.

“Dia tak pernah sekalipun minta apa-apa dari saya selama ini. Susah senang saya dia selalu ada dengan saya.

“Terima kasih kerana menjadi ibu pada anak saya dan terima kasih sebab menjadi isteri saya, pembakar semangat saya, pengingat saya, kekuatan saya dan orang yang paling bersabar dengan sikap saya,” tulisnya.

Dalam pada itu, Nadzmi berkata dia sengaja membuat kejutan lebih awal supaya perancangannya itu tidak dapat dihidu oleh Ardell.

Menerusi video tersebut, Ardell yang kelihatan terkejut mengalirkan air mata melihat Alphard yang dihadiahkan suami.

Perkongsian itu mendapat pelbagai reaksi daripada netizen yang turut berkongsi rasa gembira serta mendoakan semoga keluarga ini bahagia dan dimurahkan rezeki.


Polis Akan Panggil Neelofa, PU Riz

Memetik laporan BH Online, ihak polis akan memanggil pasangan selebriti terkenal Neelofa dan suaminya PU Riz untuk direkod keterangan bagi membantu siasatan berhubung dakwaan berbulan madu di Langkawi.

Menurut Ketua Polis Negara, Tan Sri Abdul Hamid Bador, berdasarkan bukti video dan gambar yang dimuat naik di media sosial pasangan itu didapati melanggar prosedur operasi standard (SOP).

“Kita sedang tangani kes ini selepas ada gambar aktiviti dan kehadiran beliau (Neelofa) bersama suami (di Langkawi) telah melanggar SOP yang ditetapkan. Kita akan ambil tindakan,” katanya

Katanya lagi, pegawai penyiasat akan mengenal pasti adakah aktiviti yang gambarnya dimuat naik itu sebahagian kegiatannya perniagaannya.

“Mereka kena jawab, tapi gambar itu macam aktiviti santai-santai sahaja…. jelas ia tidak boleh dilakukan dan melanggar SOP.

“Sebabnya dia datang dari kawasan Perintah Kawalan Pergerakan Bersyarat (PKPB) ke Perintah Kawalan Pergerakan Pemulihan (PKPP),” katanya.

Tambah beliau lagi, polis juga akan memanggil saksi yang boleh membantu melengkapkan siasatan kes itu secepat mungkin.


Ernie Zakri Tak Sangka Dah Bersuami Sebelum Usia 30 Tahun

Seminggu bergelar suami, penyanyi Syamel berkata hidupnya kini lebih bermakna mempunyai seorang isteri disisi untuk berkongsi suka duka bersama.

Syamel turut meluahkan rasa syukur dikurniakan seorang isteri yang sempurna seperti Ernie Zakri serta berdoa perkahwinan mereka kekal hingga ke akhir hayat.

“Tiada apa yang lebih bermakna dengan adanya seseorang yang istimewa menemani kita 24 jam. Berkongsi segala kegembiraan, kedukaan dan kesedihan bersama.

“Saya beruntung dianugerahkan seorang isteri yang cukup sempurna di mata saya. Saya berdoa agar kesempurnaan itu saya nampak hingga ke akhir usia, sampai ke Jannah,” katanya.

Sementara itu, Ernie meluahkan rasa syukur doanya agar dipertemukan jodoh sebelum usia 30 tahun termakbul.

“Tak sangka sebenarnya saya dah bersuami pada umur 29 tahun, Allah dengar doa saya nak berkahwin sebelum 30 tahun. Alhamdulillah sepanjang seminggu, happy naw naw,” katanya.

Terdahulu, Ernie dan Syamel diijabkabulkan sebagai suami isteri pada 26 Mac lalu di Masjid Puncak Alam, Selangor.


Bergambar Bersama, Netizen Puji Nabila Razali & Khai Bahar Sepadan

Semalam berlangsungnya majlis resepsi pasangan penyanyi terkenal Ernie Zakri dan Syamel bertempat di Bayswater, KLCC.

Ramai rakan selebriti dijemput hadir antaranya penyanyi Nabila Razali dan Khai Bahar. Namun apa yang menjadi perhatian, kedua penyanyi itu memuat naik gambar bersama.

BACA: Sedih Dikritik Rakan Artis, Nabila Razali Tak Akan Berhenti Menyanyi

Malah, keduanya juga dilihat sempat berbalas ’emoji’ berbentuk hati di ruangan komen.

Perkongsian gambar kedua mereka itu mendapat pelbagai reaksi daripada peminat dan netizen yang memuji Nabila dan Khai sesuai bersama. Tidak kurang juga ada yang mengatakan selepas ini mungkin giliran mereka pula yang akan naik pelamin.

Ada apa-apa ke tu, Nabila dan Khai? Apa pun kita doakan yang baik-baik sahaja buat mereka.


“Sebagai Public Figure Perlu Bagi Contoh Baik, Galak Orang Patuh SOP”

Melihatkan kes covid-19 yang direkodkan masih berada di paras empat angka, pelakon Nur Fazura akui bimbang lebih-lebih lagi keselamatan anaknya, Nur Fatima Aisha baru berusia 6 bulan.

Menurut Fazura, dia tidak pernah membawa anaknya keluar ke pusat beli belah. Ujarnya, jika dia perlu keluar, perkara paling dibimbangkan adalah keadaan anaknya.

“Fatima pun tak pernah lagi saya bawa keluar kemana-mana pusat beli belah. Saya nak keluar pun saya akan fikir anak apatah lagi nak bawa dia keluar, sangat menyeramkan,” katanya.

Akui sedih kerana tidak dapat merentas negeri untuk menziarahi neneknya yang kurang sihat, bagaimanapun, Fazura yakin dengan SOP yang ditetapkan kerajaan adalah untuk kebaikan semua.

“Saya sedih sebab saya mempunyai nenek yang kurang sihat di kampung tetapi saya tidak dapat berjumpa dengannya sudah berbulan-bulan. Tetapi saya akur dengan SOP yang ditetapkan kerajaan.

“Kalau dilaksananakan PKP (Perintah Kawalan Pergerakan), nanti banyak perkara yang akan terjejas. Tapi bila diberikan kelonggaran, kita langgar pula kelonggaran itu,” ujarnya.

Dalam pada itu, Fazura berkata sebagai seorang public figure, mereka seharusnya memberikan contoh yang baik kepada orang awam dalam mematuhi SOP.

“Peraturan nombor satu, kita perlu menjadi seorang rakyat Malaysia yang bertanggungjawab.

“Kedua, sebagai seorang ‘public figure’ kita perlu bagi contoh yang baik dan menggalakkan orang ramai untuk mematuhi SOP supaya membantu negara kita bebas dari jangkitan Covid-19”, katanya.


Hamil Empat Bulan, Izreen Azminda Teringin Anak Perempuan

Timbul spekulasi berbadan dua, pelakon Izreen Azminda mengesahkan dirinya kini hamil anak ketiga dan usia kandungan sudah mencecah empat bulan.

Tiada niat untuk menyembunyikan kehamilan, Izreen berkata cukup jika hanya ahli keluarga dan kenalan rapat sahaja yang tahu.

BACA: Izreen Azminda Akui Hidup Lebih Bahagia Lepas Maafkan Orang Lain

“Ya, memang saya hamil empat bulan. Alhamdulillah saya dan bayi dalam kandungan berada dalam keadaan sihat.

“Saya tidak pernah sembunyikan kehamilan. Cuma ini adalah kehamilan ketiga, jadi tidak ada apa yang perlu dihebohkan. Memadai keluarga dan teman rapat sahaja yang tahu,” katanya.

Dalam pada itu, Izreen berkata dia mengimpikan untuk menimang cahaya mata perempuan selepas memiliki dua anak lelaki.

“Memang saya berharap untuk mendapat anak perempuan pula, tetapi rezeki semua di tangan Allah. Andai dapat anak lelaki juga saya terima dan tetap gembira. Saya hanya mohon doa agar anak dilahirkan dalam keadaan sihat” katanya.

Berkongsikan proses kehamilan ketiganya itu, Izreen berkata mempunyai alahan terhadap bau minyak masak selain berasa pening jika menaiki kereta.

“Pada awal kehamilan saya mengalami alahan yang agak teruk dan tidak boleh bau minyak masak, jadi saya jarang memasak.

“Selain itu saya akan mabuk teruk jika duduk di tempat penumpang ketika menaiki kereta. Oleh itu, lebih baik saya yang memandu untuk mengelak berasa loya,” katanya.

Untuk rekod, ini adakah kandungan kedua hasil perkahwinan Izreen dengan pemuzik bebas, Ude yang dikahwini pada 8 Ogos 2017.

Terdahulu, Izreen turut memiliki seorang anak lelaki sulung, Muhammad Adrian Umar, 8, menerusi perkahwinan pertamanya dengan seorang jurukamera, Muhammad Riza Baharudin.


2 Minggu Kahwin, Peminat Nampak Baby Bump Elizabeth Tan?

Baru sahaja dua minggu berkahwin, perkongsian foto pelakon dan penyanyi Elizabeth Tan menjadi perhatian ramai.

Menerusi foto berkenaan, peminat mendakwa nampak baby bimp pada perut Elizabeth atau lebih mesra dipanggil Lizzy. Malah, ramai mengucapkan tahniah kepadanya.

BACA: Tunjuk Aksi Main Skateboard Lagi, Peminat Lelaki Unfollow Elizabeth Tan

Enggan membiarkan netizen terus memperkatakan mengenai perkara itu, Lizzy tampil menafikan dakwaan peminat di Insta Story.

Terdahulu, Lizzy mengejutkan ramai apabila tular gambar perkahwinannya dengan seorang ahli perniagaan, Siew Jim pada 20 Mac lalu setelah bapa penyanyi lagu Knock Knock itu mendedahkan gambar perkahwinan di Facebook.


“Tak Boleh Rentas, Jangan Rentas…”

Umum mengetahui aktiviti rentas negeri masih lagi tidak dibenarkan. Namun, kelonggaran diberikan pada mereka yang mempunyai urusan kerja namun dengan kebenaran polis.

Semalam, tindakan pelakon Nur Fazura memberikan komen mengenai ‘rentas negeri’ di program Muzikal Lawak Superstar 2 (MLS2) hangat diperkatakan netizen.

BACA: Baru Keluar Pintu Dah Rindu, Fazura Berat Hati Tinggal Anak Walaupun Sekejap

Difahamkan, Fazura yang menjadi salah seorang juri memberikan komen kepada kumpulan UNI yang dianggotai Atu Zero, Fad Bocey dan Fakhrul UNIC berdasarkan persembahan mereka.

“…sampai seludup mak bapa. Kita kenalah mematuhi peraturan daripada kerajaan, ikut prosedur operasi standard (SOP) kan. Tak boleh rentas, jangan rentas,” katanya.

Namun, ada segelintir netizen berteka-teki adakah komen tersebut dilakukan secara umum atau sindiran kepada individu tertentu.

"Kita kenalah patuh SOP. Tak boleh rentas, jangan rentas" – Fazura

Bagaimanapun, ada yang memuji tindakan Fazura sebagai selebriti serta mempunyai pengaruh besar menasihati serta mengingatkan orang ramai tentang pematuhan SOP.


Siti Sarah Sahkan Hamil Anak Keempat

Enam tahun menantikan kehadiran cahaya mata, penyanyi Siti Sarah mengumumkan berita gembira dia disahkan hamil anak keempat.

Menerusi perkongsian di Instagram, Sarah meluahkan rasa syukur serta turut memuat naik video memaparkan ujian alat kehamilan.

“Alhamdulillah, permata nombor empat bakal menyusul tak lama lagi. Baby baru dalam ‘perjalanan’. Syukur Ya Allah atas rezeki yang Allah kurniakan ini untuk Sarah dan Shuib.

“Jujur Sarah tak sangka, selepas enam tahun Sarah melahirkan Matin, Sarah dapat lagi rezeki merasai detik kehamilan baru sekarang,” tulisnya.

Dalam pada itu, Sarah turut memohon maaf kerana tidak dapat mendedahkan mengenai perkara itu sebelum ini kerana kandungannya masih baru lagi.

“Ramai tanya masa mula-mula dulu, tapi Sarah tak berani cakap lagi. Ini Sarah rasa kandungan dah kuat, baru berani nak beritahu.

“Minta maaf sebab tak beritahu awal sebab sebelum ni Sarah pernah ada ‘anxiety’, jadi Sarah sendiri tak nak tertekan masa awal kehamilan .

“Sarah nak mintak kalian semua doakan Sarah dan kandungan. Sarah doakan juga ibu di luar sana yang mahu merasai saat kehamilan, moga Allah murahkan rezeki kalian untuk hamil dan jadi ibu,” katanya.

Sarah mendirikan rumah tangga dengan pelawak dan usahawan, Shuib pada Februari 2011 dan dikurniakan tiga cahaya mata iaitu Uwais Alqarni, Dzakira Talita Zahra dan Ariq Matin.


“Ada Yang Kata Anak Yang Saya Lahirkan Anak Luar Nikah”

Menerusi satu rancangan temu bual yang dikendalikan Datuk Aznil Nawawi iaitu Hard to Heart pelakon Wawa Zainal mendedahkan pernah berdepan situasi sukar ketika di awal perkahwinan.

Perkara yang paling tidak dapat dilupakan apabila ada pihak mendakwa dia dan Aeril Zafrel memiliki anak luar nikah.

“Orang tahu kami sudah berkahwin selepas mempunyai seorang anak, kami rahsiakan perkahwinan kami ketika itu.

“Macam-macam tuduhan, ada yang cakap kami berkahwin selepas ada anak. Ada juga yang kata, anak yang saya lahirkan itu anak luar nikah dan sebagainya.

“Apabila fikir balik perkara itu, saya jadi sedih. Ibu bapa mana yang tak sedih, apabila anaknya dituduh macam-macam,” katanya.

Dalam pada itu, Aeril mengaki kesilapan menyembunyikan perkahwinan mereka sehingga terpaksa mempertahankan maruah selepas pendedahan tergempar tersebut.

“Ketika itu, kami berdua masih baru dalam kerjaya lakonan. Wawa pula terikat dengan kontrak syarikat yang tidak membenarkan artis bercinta sesama sendiri.

“Kita hormatlah, memang itu salah kami kerana melanggar kontrak. Tapi, naluri manusia. Walaupun cakap tak boleh bercinta, tapi perasaan itu membara,” katanya.

Kata Wawa lagi, kontroversi yang berlaku juga turut menyebabkan rumah tangga yang dibina bergolak sehingga hampir bercerai.

“Ada sampai satu tahap, saya cakap tak nak teruskan hubungan ini. Tapi Aeril yang pujuk, katanya kita tak boleh mengalah nanti orang akan ketawakan kita.

“Kami tahu ada yang cakap kami bakal hidup susah, kami yang akan datang balik merayu, termasuk mengemis kerja,” katanya.

Difahamkan, pernikahan pertama mereka pada 25 Februari 2012 secara rahsia manakala pernikahan kedua pula pada 4 Februari 2013 dengan berlandaskan syariat dan undang-undang Malaysia.


Berendam Dalam Besen, Tak Boleh Rentas Negeri, Fadzil Zahari Sindir Siapa?

Baru-baru ini hangat diperkatakan mengenai Nonny Nadirah apabila pelakon itu memuat naik gambar seksi di Instagram sekaligus mengejutkan ramai. Sehingga kini masih tiada penjelasan mengenai tindakannya itu, namun ramai mendoakan agar Nonny terus istiqamah.

Bagaimanapun, hari ini kecoh di media sosial apabila suami kepada pelakon Yana Samsuddin iaitu Fadzil Zahari memuat naik gambar bersama isterinya berada di dalam besen merah.

BACA: Fadzil Zahari Diganggu Wanita, Terima Gambar Seksi Ketika Isteri Berpantang

Foto tersebut mendapat pelbagai reaksi daripada netizen apatah lagi besen merah tersebut persis gambar yang dimuat naik oleh Nonny.

Menerusi perkongsian itu, Fadzil turut menyertakan kapsyen tidak boleh ke pantai kerana tidak boleh merentas negeri dan hanya meraikan sekadar yang mampu sahaja.

Rata-rata netizen terhibur dengan suntingan foto berkenaan, malah ada yang mendakwa Fadzil seolah menyindir dua artis yang baru-baru ini mencetuskan kontroversi.

Menerusi ruangan komen, Fadzil turut tampil mempertahankan dirinya menafikan dakwaan dia mengaibkan mena-mana pihak.

“Salam Jumaat semua… Kat mana gambar ni mengaibkan orang? Takda aurat sesapa pun dalam gambar ni, takda nama sesapa pun kat sini?,” tulisnya.

Bagaimanapun, ada yang kurang senang dengan gurauan Fadzil itu dan memintanya untuk memadam perkongsian berkenaan.


“Kalau Ikut Tabligh Sampai 44 Hari, Siapa Nak Bagi Anak Isteri Saya Makan?”

Sejak kebelakangan ini ada beberapa selebriti dilaporkan mula mengikuti jemaah tabligh untuk mendalami ilmu agama serta mendekatkan diri ke jalan Allah.

Melihatkan beberapa rakan artis seangkatan dengannya berhijrah dengan mengikuti kumpulan tabligh, penyanyi Datuk Awie mengakui turut diajukan soalan berkenaan daripada peminatnya.

Menurut Awie, cara dan jalan hidup seseorang itu tidak boleh ditentukan oleh sesiapa melainkan individu itu sendiri. Ujarnya, jika dia berbuat demikian siapa yang akan menjaga keluarganya.

“Siapa mereka nak tentukan jalan orang. Kalau saya pergi (ikut jemaah tabligh) sampai 44 hari, siapa nak bagi anak isteri saya makan. Saya bukan nak menyalahkan sesiapa, ikut merekalah nak ikut jalan mana nak mencari ilmu Allah.

“Adakah kita perlu duduk dalam pertubuhan untuk cari jalan Allah? Lebih baik kita duduk berteleku mencari guru, one to one, tak faham boleh tanya orang,” katanya.

Tiada niat untuk memperlekeh pertubuhan tabligh, namun dia menghormati setiap jalan hidup yang dipilih oleh mana-mana pihak.

“Saya tak membangkang sebab kita masing-masing ada jalan tersendiri (dalam mencari ilmu) dan kita perlu menghormatinya.

“Tak semestinya kita berpakaian sebegini, kita tak nak jumpa Tuhan. Adakah kita perlu ikut cara orang Pakistan, cara orang Arab seperti berjanggut, berjubah dan berserban itu baru kita nampak suci,” katanya.


Zul Ariffin Tayang Tubuh Sasa Main Air, Ramai Wanita Tak Kuat Iman

Sebut sahaja nama Zul Ariffin, sememangnya pelakon itu menjadi kegilaan ramai wanita yang sememangnya tergoda dengan tubuh badannya yang sasa dan berwajah kacak.

Baru-baru ini, Zul dilihat ada memuat naik beberapa gambarnya tidak berbaju sedang bermandi manda di kolam dan di dalam tab mandi.

Perkongsiannya itu mendapat pelbagai reaksi daripada netizen terutama kaum wanita yang tidak keruan melihat gambar tersebut.

Malah, ada yang mengatakan tidak kuat iman melihat gambar pelakon itu. Tidak kurang juga ada yang menyifatkan Zul lelaki sempurna di akhir zaman. Fuhh, sampai begitu sekali peminat Zul Ariffin.


“Pelakon Baru Sibuk Dengan Phone, Di Set Tak Reti Bertanya”

Sudah lama rasanya tak dengar cerita mengenai pelakon Rusdi Ramli. Baru-baru ini, pelakon berbakat besar itu berkongsikan suasana di set penggambaran kini berbeza jika dibandingkan dengan 10 tahun lalu.

Rusdi turut mendedahkan sikap segelintir pendatang baharu yang lebih gemar menghabiskan masa dengan telefon bimbit menjadikan hubungan antara pelakon lain kurang mesra.

“Saya tak tahu budak-budak ini Instafamous atau datang dari mana ke. Tapi selalu la nampak sekarang ini mereka datang dengan handphone masing-masing, tak bercampur dan tak bertanya,” katanya.

Dalam pada itu, Rusdi berkata jika dibandingkan dengan 10 tahun lalu, pelakon baharu akan datang bertanya pelakon senior, namun kini tidak lagi.

“Kalau dulu ada yang datang bertanya, dalam 10 tahun lalu, sekarang memang tiada… kadang-kadang kami (pelakon senior) sendiri tertanya-tanya tentang watak mereka, ” katanya kepada mStar.

Dalam pada itu, Rusdi akur dengan perubahan corak kerja sekarang berbanding zaman kegemilangannya dahulu namun menegaskan ianya berbalik kepada bakat.

“Saya faham cara bekerja sekarang sudah berubah tetapi bakat itu kita tidak boleh ubah, cara kerja suka hatilah, janji dalam set semasa bekerja buatlah kerja,” katanya.


“Dia Pakai Seluar Pendek Pun Tak Reti, Singlet Pun Tak Tau Pakai…”

Sejak minggu lalu, hangat diperkatakan mengenai pelakon Nonny Nadirah apabila memuat naik foto seksi di Instagram miliknya.

Susulan tindakan Nonny itu, pelakon Ika Nabella yang mula rimas apabila ramai pihak mahu mencarinya kerana mahu bertanyakan mengenai rakan baiknya itu.

Enggan mengulas mengenai isu itu, Ika meminta semua pihak berhenti menilai seseorang kerana kita semua pendosa dan Allah masih menutup aib kita.

“Nak beritahu, tak payah la cari saya, tak payah WhatsApp saya update apa-apa. Bukannya saya tak ada IG dia. Saya nampak dia post. Sungguh menyedihkan, saya menangis dan berfikir sejak perkongsian pertama tapi saya tak mahu bercakap tentang perkara itu kepada sesiapa.

“Saya tak mahu ulas apa-apa sebab saya manusia biasa. Apa kita lalui berbeza, nikmat dan dugaan hidup kita juga berbeza. Tapi hakikatnya kita semua sama, kita semua adalah pendosa. Allah tutup aib kita. Bagi dia masa, dia akan okay.

Dalam pada itu, Ika memberitahu dia sangat mengenali hati budi rakannya yang sememangnya baik hati dan mengutamakan orang tersayang terutama ibunya.

“Saya kenal hati budi dia. Dia tidak seperti itu. Kalau dulu saya selalu menjadi yang jahat, pakai seluar pendek pun dia tak reti. Singlet pun tak tahu pakai, saya yang mengajar dia fesyen bodoh.

“Dia tak pernah nak ikut pun. Malu dia kata, dia ada prinsip. Dia tahu tujuan hidup dia. Dia tahu siapa diri dia, keutamaan dia. Dia hidup untuk mama dia,” katanya.

Ika turut mendedahkan sikap rakannya itu yang tidak gemar berkongsi masalah sejak dahulu lagi dan lebih suka memendam perasaan.

“Aku ada saja di sini. Aku tak nak balik-balik call kau, nanti kau benci. Kalau kau depan aku mungkin aku lempang kau dulu baru peluk kau sebab tak kongsi dengan aku masalah kau.

“Inilah perangai buruk kau daripada dulu, suka diam-diam simpan maslah lepas tu buat hal. Jaga diri okay Kau ok tu aku tahu. Bila-bila masa kau perlukan aku call, aku ada saja ni,” katanya.


“Lain Macam Cawangan Chatime Langkawi, Nak Beli Kena Naik Kereta Kabel”

Akhirnya segala spekulasi mengenai kehadiran Neelofa ke Langkawi terjawab apabila selebriti popular itu ke sana atas urusan kerja bersama syarikat minuman Chatime.

Bagaimanapun, sejak semalam hangat diperkatakan apabila usahawan itu berkongsikan video di Insta Story menaiki kereta kabel bersama suaminya, PU Riz.

BACA: “Belum Lancar Tapi Dapat Free Marketing Gegar Satu Negara, Syukur”

Menerusi video itu, pasangan pengantin baharu itu dilihat berpegangan tangan sambil menikmati keindangan pemandangan di puncang gunung.

Seperti sudah dijangka, perkongsian video itu menimbulkan rasa kurang senang netizen yang mempersoalkan adakah cawangan baru dibuka di kereta kabel.

Tidak kurang juga ada yang menyindir cawangan baru yang bakal dibuka di Langkawi itu lain daripada yang lain apabila perlu menaiki kereta kabel terlebih dahulu.

Semalam, Neelofa tampil memberi respons mengenai kontroversinya ke Langkawi. Neelofa meluahkan rasa syukur kerana di atas kekecohan tersebut sekaligus memberi ‘marketing’ percuma pada peniagaannya meskipun belum dilancarkan lagi.


Nabila Masak Makanan Kegemaran Aleesya, Briyani Ikan Sempena Hari Jadi

Sebelum ini, kakak kepada Neelofa iaitu Noor Nabila ada meuat naik satu posting sempena ulang tahun kelahiran ke-12 anak tirinya, Engku Aleesya.

Semalam, Nabila dan suaminya, Engku Emran mengadakan sebuah majlis hari jadi Aleesya. Engku Emran mengucapkan terima kasih buat keluarga mentuanya kerana menganjurkan majlis buat Aleesya.

Menerusi perkongsian di Instagram itu, Emran turut memaklumkan isterinya turut menyediakan makanan kegemaran Aleeysa iaitu Briyani Ikan.

Terdahulu, Nabila turut meluahkan rasa sayangnya kepada Aleesya serta sentiasa mendoakan agar anak gadisnya itu dilindungi dan dirahmati selalu.

Malah, Nabila turut meluahkan rasa syukur kehidupannya dan Jebat Jayden diserikan lagi dengan kehadiran Aleesya.


“Saya Tak Mahu Buka Aib Sesiapa, Saya Bahagia Bersama Suami”

Sebelum in hangat diperkatakan mengenai perkahwinan pelakon jelita Hannah Delisha dan suaminya Imam Shah yang didakwa tidak mendapat restu ibu pelakon itu.

Isu itu dilihat sudah reda, Hannah berkata tidak manis jika hal peribadi dikongsikan kepada umum serta dia mahu menjaga aib.

“Saya percaya ramai lagi di luar sana yang ada masalah masing-masing. Mungkin bukan masalah keluarga tetapi membabitkan hal kewangan, peniagaan, perhubungan dan sebagainya. Tapi inilah masalah saya.

“Jadi saya tidak mahu buka aib sesiapa. Sebolehnya saya tak nak kongsikan apa-apa cerita pun. Cuma, saya kini bahagia bersama suami.

“Apa yang boleh saya harapkan ialah doa yang baik-baik. Jangan fikir negatif atau pun buat spekulasi sendiri. Kita semua ada masalah, cuma situasinya sahaja yang berbeza,” katanya.

Dalam pada itu, suami Hannah yang juga pelakon di Singapura, Imam Shah berkata dia reda dengan apa yang berlaku serta saling menyokong antara satu sama lain.

Ditanya mengenai kehidupan rumah tangga, Hannah menjelaskan tiada banyak perbezaan selain dia dan Imam saling melengkapi.

“Saya bersama suami sebelum masuk industri seni di Malaysia lagi, kita pun sudah lama kenal. Sebaik sah bergelar suami isteri, bezanya ialah kami ada di antara satu sama lain setiap masa,” katanya.

Disoal mengenai perancangan zuriat, Hannah berkata dia dan suami tidak menolak seandainya dikurniakan cahaya mata dalam masa terdekat.

“Kami percaya kepada rezeki, tidak mahu merancang. Kalau ada rezeki, adalah. Tiada sasaran pun kerana kami sukakan kanak-kanak, terutamanya Imam,” kata Hannah.

Terdahulu, pasangan selebriti ini mengejutkan ramai apabila mendedahkan mengenai perkahwinan mereka di laman media sosial masing-masing pada 18 Februari lalu.


Shukri Yahaya Usik Sharnaaz Ahmad Nak Bawa Naik Belon Panas

Sebelum ini tular video lamaran Engku Emran kepada kakak Neelofa iaitu Noor Nabila di atas sebuah belon udara panas.

Seperti sudah dijangka, video lamaran tersbeut menjadi bualan ramai, malah ada yang membuat parodi aksi lamaran pasangan pengantin baharu itu.

Bagaimanapun, baru-baru ini tular video rakaman IG Live Sharnaaz Ahmad dengan pelakon Shukri Yahya yang bergurau mengenai belon udara panas.

Menerusi video itu, Shukri berseloroh mahu membawa Sharnaaz menaiki belon udara panas sambil memeluknya. Gurauan tersebut ternyata membuat Sharnaaz menunjukkan reaksi ‘geli’.

Dua orang ni tak pernah tak masuk air????Dia punyaa perli tu fuhhh?? from ig : __sinners #fyp #foryoupage

Perkongsian video tersebut mendapat pelbagai reaksi daripada netizen yang terhibur melihat gelagat kedua pelakon itu.  Meskipun tidak menyebut mana-mana individu, namun netizen seakan sudah tahu siapa gerangan yang dimaksudkan.


“Belum Lancar Tapi Dapat Free Marketing Gegar Satu Negara, Syukur”

Sejak beberapa hari lalu, kecoh diperkatakan mengenai pasangan pengantin baharu Neelofa dan PU Riz apabila didakwa ke Pulau Langkawi untuk berbulan madu.

Bagaimanapun, pihak polis sudah pun mengesahkan pasangan itu ke sana atas urusan kerja pembukaan cawangan minuman di sana.

Selepas beberapa hari heboh mengenai perkara itu, akhirnya Neelofa tampil memberikan respons mengenai kontroversi itu.

Meminta semua pihak bertenang, Neelofa meluahkan rasa syukur kerana di atas kekecohan tersebut sekaligus memberi ‘marketing’ percuma pada peniagaannya meskipun belum dilancarkan lagi.

“Bertenang semua di luar sana. Tak ‘launch’ lagi free marketing dah gegar satu negara.. Syukur rezeki Allah atur, sekarang berjuta orang tahu cawangan Chatime saya akan dibuka di Langkawi,” tulisnya pada video pendek.

Terdahulu,  Chatime juga turut mengeluarkan kenyataan memaklumkan Neelofa ke Langkawi atas urusan kerja bersama. Bagaimanapun, netizen seolah tidak berpuas hati sehingga melakukan siasatan.


Bin Zayed Bawa Masuk Pelaburan RM100 bilion ke Malaysia

Bin Zayed International LLC (BZI), konglomerat dari Emiriah Arab Bersatu (UAE) menyatakan hasrat untuk membantu membawa masuk pelaburan sehingga RM100 bilion dari negara itu ke Malaysia susulan hubungan akrab yang sedia terjalin antara kedua negara.

Buat permulaan, Pengarah Urusan Kumpulan BZI, Sheikh Midhat Kidwai, berkata pihaknya sudah mengemukakan surat hasrat mengenai pelaburan berkenaan kepada Perdana Menteri, Tan Sri Muhyiddin Yassin.

Potensi pelaburan itu, katanya, disasarkan dalam mana-mana projek dan perniagaan yang berpotensi dan dikenal pasti pada masa akan datang di negara ini.

BZI melaksanakan pelaburannya sulungnya melalui kerjasama strategiknya di negara ini iaitu Widad Business Group Sdn Bhd (WBG), konglomerat pembinaan dan pengurusan fasiliti bersepadu tempatan.

Ia bagi tujuan membangunkan projek pembangunan bercampur [email protected] yang bernilai RM40 bilion, secara bersama.

Sheikh Midhat berkata, selain itu pihaknya turut menyatakan minat untuk terus melabur dalam projek infrastruktur mega dan konsesi Malaysia dalam tempoh beberapa tahun akan datang.

“Kemasukan pelaburan itu bakal membantu meningkatkan pemulihan ekonomi Malaysia serta mencipta lebih banyak peluang pekerjaan.

“Pelaburan kami dalam [email protected] pula dijangka akan berupaya membawa projek itu menjadi antara destinasi tumpuan terbaru Malaysia dan juga dunia,” katanya selepas majlis menandatangani perjanjian kerjasama antara BZI dan WBG di sini hari ini.

Majlis disaksikan oleh Perdana Menteri, Tan Sri Muhyiddin Yassin. Turut hadir Menteri Kanan Kementerian Perdagangan Antarabangsa dan Industri, Datuk Seri Mohamed Azmin Ali dan Pengerusi Eksekutif WBG, Tan Sri Muhammad Ikmal Opat Abdullah.

Sementara itu, Pengerusi Eksekutif WBG, Tan Sri Muhammad Ikmal Opat Abdullah, berkata bagi projek [email protected], pelaburan antara WBG and BZI adalah sekitar 50:50.Beliau berkata, itu adalah permulaan kerjasama strategik BZI di Malaysia sebelum kumpulan dari UAE itu merancang untuk menjalankan lebih banyak pelaburan lain di negara ini.

BZI katanya, bersedia untuk melabur di Malaysia dan sedang meninjau beberapa projek mega negara yang lain.

“Surat kepada kerajaan juga adalah niat pelaburan BZI di negara ini. Saya percaya pelaburan BZI akan memanfaatkan negara.

“Bagi [email protected] pula, kedua kumpulan akan bekerjasama menyelaras dengan pihak berkepentingan berkaitan dengan pembangunan infrastruktur, pembinaan dan kerja lain yang berkaitan,” katanya.

WBG ketika ini dalam fasa pertama projek pembangunan bercampur mega termasuk sebuah pulau buatan di Langkawi, Kedah dengan anggaran nilai pembangunan kasar (GDV) sebanyak RM40 bilion.

Muhammad Ikmal berkata, projek yang dikenali sebagai [email protected] itu dijangka akan disiapkan dalam tempoh 15 hingga 20 tahun akan datang.Beliau berkata, projek pembangunan moden bercirikan Islam bakal mengubah landskap Langkawi dan menjadi tarikan baru di lokasi pelancongan utama negara itu.

Katanya, ketika ini hampir 90 peratus daripada 800 hektar kawasan projek itu adalah kawasan laut berhampiran Padang Matsirat, tetapi WBG akan tebus guna selain daripada membangunkan sebuah pulau buatan berkeluasan 405 hektar atau 50 peratus dari keseluruhan kawasan.

“[email protected] apabila siap nanti bakal mempunyai hotel dan resort bertaraf lima dan enam bintang, padang golf antarabangsa bersebelahan Marina Yacht Club, kompleks pejabat dan perniagaan antarabangsa, pusat membeli belah, institusi pengajian tinggi, kemudahan penjagaan kesihatan serta kediaman mewah.

“Ia juga dijangka menarik lebih banyak kemasukan pelabur asing. Pembangunan [email protected] ini juga akan merancakkan ekonomi tempatan, membuka peluang pekerjaan serta meningkatkan nilai hartanah di sekitarnya,” katanya.

Selain itu, Muhammad berkata, WBG juga merancang untuk menganjurkan acara tahunan seperti ‘Redbull Air Race’, ‘Power Boat Race’, ‘Jet Ski Race’ dan festival bunga api antarabangsa bagi mempromosikan pelancongan di Langkawi.


Polis Syak Sajat Berada Di Luar Negara

Sudah hampir sebulan diburu Jabatan Agama Islam Selangor (JAIS), bagaimanapun Sajat masih belum berjaya ditangkap sejak waran tangkap ke atasnya dikeluarkan 23 Februari lalu.

Terbaru, pihak polis memaklumkan kemungkinan Sajat tau nama sebenarnya Muhammad Sajjad Kamaruzzaman berada di luar negara.

Pengarah Jabatan Siasatan Jenayah Bukit Aman, Datuk Huzir Mohamed berkata, usaha mengesan Sajat diteruskan dengan kerjasama pihak polis dari Ibu Pejabat Polis Kontinjen (IPK) Selangor dan Jabatan Agama Islam Selangor (JAIS).

“Tindakan masih diambil untuk mengesan Sajat, ada berita menyatakan dia berada di luar negara dan kita masih lagi melakukan pemantauan.

“Sajat (kes) kerjasama di antara pihak IPK Selangor dengan JAIS, ia masih dalam tindakan kita,” katanya.

Minggu lalu, Sajat muncul secara live di Instagram, bagaimanapun, Sajat tidak menunjukkan wajah kepada warganet selain mengatakan dirinya dalam keadaan baik.

Dalam pada itu, Sajat menafikan kononnya dia bersembunyi dan berkata pihak berkuasa tidak mencarinya, serta yakin polis mempunyai kes atau urusan lain yang lebih penting berbanding dirinya.


Nonny Nadirah Berkemban, Mila Jirin Dah Tak Nak Tegur

Belum lagi reda dengan kontroversi berpakaian seksi, pelakon Nonny Nadirah sekaligus menjadi bualan apabila memuat naik foto berendam di dalam besen air sambil berkemban.

Apa yang pasti, rakan baiknya penyanyi Mila Jirin kecewa dengan apa yang dilakukan oleh Nonny sehingga meluahkan rasa sedih di Instagram.

Mila berkata dia tidak mahu lagi menegur rakannya itu dan hanya mampu berdoa semoga Allah menjentik hati Nonny untuk kembali je landasan yang betul.

Kata Mila lagi, jika benar rakannya hanya perlukan perhatian bukan begini caranya kerana hanya akan dapat nikmat di dunia tetapi tidak di akhirat.

“Aku tak BODOH nak tegur tanpa betul betul lakukan apa yang perlu di lakukan sebagai sahabat! Takkan lah bodoh aku tak whatsapp…tak call…tak direct bercakap…Kau JANJI kat aku tapi???”

“Sebelum aku cakap secara PUBLIC. Ada SEBAB aku LOUD!! Aku tak perlukan PUBLISITI pun seperti mana orang dok kutuk aku.. Aku telan orang maki hamun aku…Aku telan orang kutuk aku asalkan AKU DAPAT BAGITAU PADA 1 DUNIA NI YANG KAU TU ANAK YANG BAIK! SAHABAT YANG BAIK!,” katanya lagi.

Kecewa dengan apa yang dilakukan oleh Nonny, Mila berkata mungkin selama ini dia sahaja yang menganggap Nonny sebagai sahabat namun tidak bagi pelakon itu.


Nad Zainal Selamat Lahirkan Anak Kedua

Tahniah kami ucapkan kepada pelakon Nad Zainal yang selamat melahirkan cahaya mata kedua seberat 2.9 kilogram pada Selasa lalu di sebuah hospital swasta di ibu kota.

Meluahkan rasa syukur proses kelahiran dipermudahkan, Nad berkata dia akan mendedahkan jantina anak pada hari ketujuh kelahiran.

“Alhamdulillah, segalanya lancar dan dipermudahkan. Insyallah, jantina anak akan dimaklumkan pada hari ketujuh kelahiran.

“Nama pun belum fikir lagi. Apapun, terima kasih atas doa dan ucapan daripada semua,” katanya.

Sebentar tadi, Nad berkongsikan berita gembira itu menerusi Instagram miliknya serta gambarnya memangku bayi keduanya itu.

Nad mendirikan rumah tangga dengan suami, Muhammad Faliq Amirudin pada 18 Disember 2015. Pasangan itu dikurniakan anak sulung, Fahad Ibrahim kini berusia lima tahun.


Wah! Yuna Pun Dah Bertukar Ke Jenama OPPO, Patut Banyak Gambar Yang Cantik!

Siapa yang tak kenal dengan penyanyi tersohor negara Yuna yang mempunyai bakat besar dalam bidang nyanyian. Kali ni kami bukan nak bercerita mengenai bakat nyanyi Yuna yang ramai sudah tahu tu. Tapi kami cuma teruja apabila Yuna sekarang dah jatuh cinta dengan jenama OPPO!

Kita pun tahu, bakat Yuna bukan sahaja pada nyanyian, penulisan penghasilan lagu, tapi Yuna juga seorang yang ‘artsy’. Jadi, tak peliklah kenapa Yuna sekarang bertukar kepada jenama OPPO, sebab peranti terbaru OPPO Find X3 Pro 5G ni memang power dan hebat, sebijik macam DSLR!

Bila dah jadi duta, of course la akan guna dulu kan telefon pintar tu kan? Ya lah nak war-war kat orang kelebihan telefon pintar baru ni bukan senang. Patut lah banyak gambar Yuna yang cantik-cantik, ingatkan guna DSLR. Rupanya guna telefon pintar OPPO Find X3 Pro 5G jer. Gila power teknologi telefon ni.

Kalau korang nak tahu telefon pintar OPPO Find X3 Pro 5G diilhamkan dari kapal angkasa. Sebab tu body dia cantik dan nipis elok jer.

Lagi nampak menawan, skrin telefon pintar ini ada Dual Curve AMOLED. Memang cun habis lah siapa yang sempat rembat pre order nanti.

Menariknya telefon pintar yang didatangi dengan dua warna iaitu glossy black dan biru ini mempunyai IP68 dust dan water resistance. Memang akan sentiasa nampak cantik jer siapa yang menggunakannya.

Untuk pengetahuan korang juga, OPPO Find X3 Pro 5G ni adalah telefon pintar pertama di dunia yang dilengkapi dengan 1 Billion Colour Dual Primary Cameras. Maksudnya, kamera berkembar OPPO Find X3 Pro 5G ini boleh menangkap 1 bilion warna tau! Tengok gambar Yuna ni, cantik kan? Snap guna OPPO Find X3 Pro 5G la ni!

OPPO Find X3 Pro 5G juga bukan sahaja menangkap 1 bilion warna, ia juga boleh memaparkan 1 bilion warna pada skrinnya! Jadi korang nak tengok movie, nak tengok video, semuanya jelas dan nampak sangat real! Paling best bila telefon pintar ini ada 10-bit Full-path Colour Engine memang jimat space  telefon korang untuk simpan video dan gambar yang banyak tu.

Macam korang tengok kat gambar atas ni, nampak lebih luas kan dengan kamera Wide Angle dan Ultra-wide Angle pada OPPO Find X3 Pro 5G ni? Baru lah lebih menarik penceritaan dalam gambar korang tu.

Kalau korang nak tahu, telefon pintar ini mampu zoom digital sehingga 20x. Hebat kan? Boleh lihat dengan lebih teliti lah gambar korang nanti.

Sebenarnya ada banyak lagi teknolog canggih yang ada pada telefon pintar keluaran terbaru OPPO ni yang wajib korang tahu. Antaranya Platform Mudah Alih Qualcomm® Snapdragon ™ 888 untuk penggunaan telefon yang lebih smooth dan lancar.

Tapi paling best adalah kelajuan pengecasan 65W dengan kuasa SuperVOOC 2.0, pengecasan tanpa wayar AirVOOC 30W dan 10W Reverse Wireless Charging yang korang boleh guna macam power bank!

Hanya perlu lekapkan phone korang dengan OPPO Find X3 Pro 5G ni, boleh terus charge. Power!

Selain itu, OPPO Find X3 Pro 5G juga dilengkapi dengan RAM 12GB + ROM 256GB dan Kadar Refresh 120Hz untuk pengalaman scrolling yang lebih laju dan lancar.

Hebat kan teknologi yang ada pada alat kecil ini. Memang korang kena grab untuk rasai sendiri kecanggihan telefon pintar ini.

Cara korang nak dapat telefon pintar ni sangat mudah. Korang hanya perlu buat pre order bermula 25 Mac sehingga 8 April ini. Dengan harga 4,299 korang dah boleh dapat telefon berkuasa tinggi ni.

Paling best siap dapat free gifts bernilai sehingga RM1,935. Wow, berbaloi sangat dah ni. Bayar untuk satu benda tapi dapat macam-macam.

Jangan lengah-lengah okey! Cepat save the date  untuk jadi orang yang pertama guna telefon OPPO Find X3 Pro 5G ni.

Untuk pembelian korang terus ke Website OPPO, Shopee, Lazada, Maxis, Digi, Celcom  atau U Mobile .


Nonny Nadirah Berkemban, Berendam Dalam Besen Pula

Sebelum ini hangat diperkatakan apabila pelakon Nonny Nadirah memuat naik foto wanita seksi memakai seluar pendek dengan stokin jarang.

Kali ini, Nonny dilihat memuat naik video berendan di dalam sebuah tong air. Penampilan Nonny yang hanya berkemban itu kini mendapat lebih 200,000 tontonan.

BACA: Mila Jirin Menggigil Lihat IG Nonny, Ajak Kembali Ke Pangkal Jalan

Menerusi entri itu, turut disertakan kapsyen ringkas menulis ‘soap’ dan Nonny turut mempromosikan akaun Instagram minuman kesihatan @jusmandak_hq.

Bagaimanapun, ruangan komen perkongsian tersebut telah ditutup oleh Nonny sama seperti perkongsian sebelum ini.

Sejak minggu lalu, ramai yang tertanya-tanya mengenai penampilan Nonny yang dikenali dengan berhijab dan menutup aurat sejak 2019.


Intan Ladyana Bengang Dituduh Bulan Madu Di Langkawi

Sedang hangat diperkatakan mengenai pasangan selebriti didakwa berbulan madu, kali ini pelakon Intan Ladyana pula dikatakan berbulan madu di Langkawi.

Ia selepas tular foto Intan bersama suami yang juga pelakon Harris Alif berada di restoran di Langkawi dikongsikan oleh seorang netizen di laman Twitter.

Geram dengan tuduhan tersebut tanpa mengetahui perkara sebenar, Intan tampil menasihati individu tersebut supaya selidik dahulu sebelum membuat sesuatu kenyataan kerana bimbang boleh mengundang fitnah.

Intan berkata dia berada di Langkawi kerana sedang menjalani penggambaran drama dan membawa suami untuk menemaninya.

Difahamkan, Intan kini sedang menjalani penggambaran drama berjudul Hari Kita Jadi Cinta di Langkawi.

Intan Ladyana dan Harris Alif mendirikan rumah tangga pada 5 Februari lalu selepas beberapa bulan menjalin cinta.


Tengah Sibuk Berkira-kira Cukai Pendapatan Ke Tu? Meh Usha Pelepasan Cukai Ini Dulu

Tengah update borang cukai LHDN ke tu? Haa..kami pasti anda sekarang ni mesti dah sibuk nak update borang cukai e-filling tu kan? Teruskan usaha anda itu yer, bukan apa itu kan memang dah menjadi tanggungjawab kita sebagai rakyat Malaysia.

Macam yang anda tahu, cukai langsung ini adalah cukai yang dikenakan ke atas pendapatan individu atau syarikat. Cukai tersebut dibayar secara terus kepada kerajaan.

Contoh untuk cukai langsung adalah cukai pendapatan dan cukai keuntungan hartanah. Badan berkanun yang mengenakan cukai langsung ialah Lembaga Hasil Dalam Negeri Malaysia (LHDN).

Di Malaysia, pendapatan setiap individu akan dikira berdasarkan tahun semasa. Tahun taksiran ialah tahun mengikut kalendar tahunan. Contohnya, tahun taksiran 2020 adalah berakhir pada 31 Disember 2020.

Jadi, setiap hujung tahun tu, individu yang mempunyai pendapatan melebihi RM34,000 setahun dah semestinya sibuk berkira-kira berapa jumlah cukai yang harus dibayar pada tahun tersebut. Ha begitu.

Memandangkan kita sekarang ni tengah bergelut dengan pandemic COVID-19, dalam masa yang sama, kerajaan pun mengumumkan beberapa langkah baru rebat cukai untuk Tahun Taksiran 2020 dalam pakej bantuan Perlindungan Ekonomi dan Rakyat Malaysia (PERMAI) untuk membantu dan menyokong anda.

Seperti yang anda tahu, Matlamat kedua pakej PERMAI adalah untuk Memelihara Kebajikan Rakyat. Jadi apalah gunanya mewujudkan pakej tanpa memberi apa-apa faedah kepada anda kan?

Rileks gais, jangan cepat melatah! Kerajaan melihat pelbagai insentif dan pelepasan cukai berjaya meransang ekonomi dalam beberapa sektor, jadinya selaras dengan keperluan normal baharu yang banyak bergantung kepada penggunaan alat digital, kerajaan suka untuk berkongsi bahawa pelepasan cukai khas sehingga RM2,500 ke atas pembelian telefon bimbit, komputer dan tablet!

Memang pada mulanya ianya akan berakhir pada 31 Disember 2020 tapi untuk anda, kerajaan lanjutkan sehingga 31 Disember 2021. Padu kan? Inilah Pelepasan Cukai Khas yang diberikan kerajaan untuk anda.

Pengecualian cukai jualan untuk kereta penumpang membabitkan kenderaan pemasangan tempatan (CKD) dan model diimport sepenuhnya (CBU) turut dilanjutkan untuk tempoh enam bulan sehingga 30 Jun 2021 nanti gais.

Kementerian Kewangan pun ada berkata, pengecualian ini membabitkan pengecualian sepenuhnya cukai jualan yang dikenakan ke atas kereta penumpang, termasuk kenderaan pelbagai guna (MPV) dan kenderaan utiliti sukan (SUV).

Bagi CBU import baharu dan CBU import terpakai pula, pengecualian 50 peratus cukai jualan dikenakan ke atas kereta penumpang, termasuk MPV dan SUV. Dengan pengumuman ini, SST akan dimansuhkan (sementara) bagi kenderaan CKD dan separuh daripada itu, 5% bagi kereta CBU. Maka, harga kenderaan akan jadi lebih murah.

Pengecualian ini telah mula berkuatkuasa dari 1 Januari 2021 hingga 30 Jun 2021. Ini juga sebahagian langkah merangsang jualan kenderaan di Malaysia, sekali gus menyokong ekonomi negara.

Pengumuman Perdana Menteri mengenai Pakej PERMAI ini sebenarnya untuk meringankan beban rakyat dikala wabak pandemik COVID-19 yang menular sekarang ini.

Dengan adanya pelepasan cukai seperti ini, dapatlah anda menarik nafas lega. Contohnya macam pelepasan untuk pembelian alat digital tu dapat memudahkan anda yang bekerja dari rumah dan juga untuk anak-anak yang bersekolah!


10 Tahun Menanti, Irwansyah Sebak Azankan Anak Sulung

Hampir 10 tahun mendirikan rumah tangga, pelakon dan penyanyi Indonesia Irwansyah dan isterinya, Zaskia Sungkar selamat menimang cahaya mata sulung mereka.

Berkongsikan berita gembira itu menerusi Instagram dan YouTube, pelakon itu turut memuat naik detik dimana isterinya memasuki bilik bersalin.

Irwansyah turut mengumumkan nama anak lelaki mereka yang diberi nama Ukkasya Muhammad Syahki. Pada awalnya, mahu bersalin secara normal namun terpaksa melalui kaedah ceasarean atas saranan doktor.

Menerusi satu video tular di TiTok, Irwansyah seperti sebak ketika mengazankan anak sulungnya sebaik sahaja dilahirkan.

Alhamdulillah selamat zaskia dan irwansyah #irwansyah #zaskiasungkar15 #babyzaskia #TubrukersRapDance #YWY3WeRockTheWorld #fyp? #fypgakni #fypdong

Rata-rata peminat dan netizen mengucapkan tahniah kepada pasangan itu apatah lagi sudah lama menantikan kehadiran cahaya mata serta mendoakan Ukkasya menjadi anak yang soleh.


“Ezza Sentiasa Setia Berada Di Sisi Saya”

Perkongsian Remy Ishak baru-baru ini menjadi perhatian ramai apabila membuat majlis kejutan hari jadi buat bekas tunangnya Ezza Yusof.

Kemesraan Remy dan Ezza sekaligus mencetuskan spekulasi bahawa kedua mereka sudah kembali bersama. Bagaimanapun, Remy mengakui dia masih solo dan belum mempunyai pengganti.

BACA: Buat Kejutan Hari Jadi, Remy Ishak & Bekas Tunang Kembali Bersama?

“Saya masih lagi solo. Walaupun kami dah putus dalam pertunangan tapi kami masih lagi berkawan baik sehingga sekarang.

“Tak semestinya kami dah putus tunang, hubungan pun terus putus. Saya tak berani nak cakap pasal benda ni takut kalau tersalah cakap akan melukakan hati pihak di sebelah sana,” katanya.

Mengakui sudah sampau masanya untuk dia mendirikan rumah tangga, bagaimanapun pelakon berusia 39 tahun itu tidak mahu terburu-buru.

“Saya sendiri secara peribadi ada rasa nak kahwin, yelah umur dah macam ini bila balik rumah rasa sunyi. Sudah sampai masanya (untuk berkahwin), kalau ada jodoh saya dengan Ezza, adalah. Saya pun selesa dengan dia sebab dia seorang yang penyabar dan memahami saya.

“Satu yang saya respect dengan Ezza dia sentiasa ada di sisi saya, ada ketikanya saya juga pernah melalui fasa-fasa jatuh bangun dalam hidup dan dia antara individu yang sentias setia berada di samping saya,” katanya.

Dalam pada itu, Remy berkata dia tidak akan merahsiakan kepada pihak media dan peminat jika sudah sampai masanya untuk dia mendirikan rumah tangga.

“Jangan risau saya akan beritahu kepada semua jika saya kahwin nanti, saya tidak akan berahsia,” katanya.

Terdahulu, pasangan itu mengikat tali pertunangan selama dua tahun sebelum memutuskan hubungan pada 2019.


Netizen Bongkar PA Neelofa & PA Chatime Adik-Beradik?

Hari ini segala spekulasi terjawab apabila pihak polis mengesahkan Neelofa dan PU Riz ke Langkawi atas urusan kerja dan bukan untuk berbulan madu.

Malah, Chatime juga turut mengeluarkan kenyataan memaklumkan Neelofa ke Langkawi atas urusan kerja bersama. Bagaimanapun, netizen seolah tidak berpuas hati sehingga melakukan siasatan.

Tular di Twitter apabila seorang pengguna mendakwa pembantu peribadi Neelofa dan Chatime merupakan adik beradik.

Menerusi perkongsian itu, turut disertakan profil kedua mereka dimana nama bapa kedua-kedua pembantu peribadi ini adalah sama.

Bagaimanapun, tidak dapat dipastikan sama ada nama bapa kebetulan sama atau sebeliknya. Apa-apa pun kita nantikan sahaja pengesahan daripada pihak berkenaan.

Sebelum ini, Chatime ada mengeluarkan kenyataan bahawa Neelofa dan PU Riz rentas negeri atas pembukaan cawangan baru di 3 lokasi iaitu Sungai Petani, Kangar dan juga Langkawi.


“Jangan Siasat Saya & Scha, Kami Buka Mask Masa Bergambar Je”

Meskipun sudah empat hari berlalu, masih hangat diperkatakan mengenai majlis pernikahan Neelofa dan PU Riz berhubung pematuhan prosedur operasi standard (SOP).

Bimbang disiasat polis bagi memberi keterangan berhubung majlis itu, pengacara Awal Ashaari memuat naik perkongsian berharap agar dia dan isterinya, Scha Alyahya tidak disiasat atas dakwaan melanggar SOP.

Menerusi entri itu, Awal berkata dia dan Scha membuka pelitup muka ketika makan dan bergambar bersama pengantin sahaja.

“Jangan siasat saya dan bunga saya (Scha). Kami pakai pelitup muka sepanjang masa kecuali ketika nak ambil gambar dan makan. Kami tak ada langsir seperti pengantin,” tulisnya.

Dalam perkongsian itu, Awal berkongsikan gambar bersama pasangan pengantin serta mengucapkan selamat pengantin baru buat Neelofa dan PU Riz.

“Dalam jutaan bunga di belakang itu, dua kuntum bunga yang paling cantik, paling wangi dan paling berseri-seri. Satu bunga saya dah petik, satu lagi disunting Haris.

“Lelaki lain bolehlah ambil bau bunga bunga lain yang masih banyak tu. Selamat pengantin baru Neelofa dan Haris,” tulisnya.


Uqasha Senrose, Kamal Adli Bakal Adakan Tiga Majlis Resepsi

Dijangka bakal bernikah pertengahan tahun ini, pasangan pelakon Uqasha Senrose dan Kamal Adli mendedahkan bakal mengadakan tiga majlis resepsi.

Masih merahsiakan tarikh pernikahan mereka, Kamal dan Uqasha hanya mendedahkan hari bahagia mereka itu nanti bakal diadaakn di sebuah pusat peranginan tanah tinggi terkenal.

BACA: Kamal Adli Buat Kejutan Lamar Uqasha Senrose Di Pentas AME2020

“Kami akan adakan tiga majlis iaitu satu untuk keluarga dan rakan-rakan rapat memandangkan lokasi yang kami pilih itu kehadiran tetamu adalah terhad kepada 350 orang sahaja.”

“Untuk majlis kedua, kami akan jemput rakan-rakan artis serta pihak media dan bagi acara ketiga, kami akan undang peminat untuk sama-sama meraikan hari bahagia kami.”

“Setakat ini, Alhamdulillah 80 peratus persiapan sudah diselesaikan dan kami mengharapkan doa yang baik-baik daripada anda semua,” kata mereka.

Teruja menantikan hari bahagia mereka, Kamal berkata dia masih kini mempersiapkan diri untuk memikul tanggungjawab bergelar seorang suami.

“Saya teruja dan dalam masa yang sama saya kena belajar (tanggungjawab seorang suami). Uqasha ada dream wedding dia sendiri dan saya ikutkan sahaja sebab percaya dengan semua pilihan yang dia buat,” katanya.


Sakit Tulang Belakang Makin Merosot, Zamani Bergerak Naik Skuter 3 Roda

Terpaksa menghentikan rawatan penyakit skoliosis atau tulang belakang melengkung sejak bulan lalu kerana masalah kewangan, Zamani kini lebih selesa bergerak naik skuter tiga roda.

Zamani berkata dia memerlukan kos di antara RM250 hingga RM300 setiap kali menjalani rawatan yang dipanggil kiropraktik.

“Alhamdulillah keadaan kesihatan saya masih lagi dalam keadaan baik, saya hanya mengalami masalah tulang belakang. Sepatutnya perlu jalani rawatan setiap dua minggu sekali, namun kosnya agak tinggi.

“Oleh kerana mereka tak tetapkan kekerapan rawatan, saya pilih untuk pergi hanya apabila betul-betul sakit, ” katanya kepada mStar.

Ditanya sama ada dia menerima apa-apa bantuan kewangan daripada pihak dalam industri, Zamani berkata dia lebih selesa untuk terus berkerja.

“Sumbangan daripada badan-badan yang terlibat dalam industri seni setakat ni tak ada lagi. Saya pula lebih selesa nak kerja sendiri, kalau boleh bagi la bantuan menerusi tawaran kerja… itu lebih baik,” katanya.

Dalam pada itu, Zamani ebrkata dia masih boleh mencari rezeki serta menafikan keadaan fizikalnya itu menyebabkan dirinya sukar untuk mendapat tawaran persembahan.

“Kepada pihak yang ingin memberi tawaran, keyakinan anda itu perlu letak pada 100%. Insya-Allah saya masih boleh bekerja, cuma dari segi fizikal tu saya tak dapat nak buat apa-apa,” ujarnya.


Neelofa Ke Langkawi Atas Urusan Kerja

Sejak Isnin lalu hangat diperkatakan apabila tular di media sosial gambar selebriti popular Neelofa dan suaminya, PU Riz atau Haris Ismail didakwa tiba di Langkawi.

Terbaru, Polis Daerah Brickfields mengesahkan telah memberi kebenaran kepada Neelofa bersama tiga lagi individu untuk ke Langkawi atas urusan kerja.

BACA: Polis Siasat Neelofa & PU Riz Didakwa ‘Bulan Madu’ Di Langkawi

Permohonan dibuat oleh wakil sebuah syarikat produk di Balai Polis Sri Hartamas atas urusan kerja bersama pihak Chatime Malaysia dan bukan untuk berbulan madu.

Timbalan Ketua Polis Daerah Brickfields, Superintendan Basri Sagoni berkata, berdasarkan permohonan, kesemua mereka dibenarkan pergi ke lokasi tujuan bermula 27 Mac hingga 4 April 2021.

“Syarikat terbabit turut mengeluarkan surat memaklumkan nama Neelofa dan tiga yang lain berserta nombor kad pengenalan sebagai mewakili mereka untuk melawat kawasan Chatime yang akan dibuka,” katanya.

Berdasarkan jadual pergerakan mereka, lokasi yang akan dituju oleh Neelofa dan empat lagi adalah Langkawi, Sungai Petani, dan Kangar, Perlis.

Katanya lagi, sekiranya terbukti kehadiran Neelofa ke Langkawi untuk tujuan berbulan madu, pihak polis di sana boleh mengambil tindakan kerana melanggar SOP ditetapkan.


#schapunyaadatak? Scha Al Yahya Pun Geram Wei!

Tengah syok scroll Instagram ternampak komen Scha Al Yahya dekat satu posting yang viral ni. Wow, bukan Scha jer yang geram, kami pun geram wehy.

Mewah kot sesekali dapat hadiah dari founder tu. Memang senyum lebar lah siap yang dapat tu.

Bukan apa, berniaga dalam fenomena COVID-19 ni bukanlah satu perkara yang mudah, sedikit sebanyak memberi kesan yang mendalam buat sesuatu perniagaan.

Tapi, ni semua tidak memutuskan semangat wakil jualan MEERACLE untuk terus berusaha mencapai target jualan. Hasilnya, ramai yang sudah berjaya dengan hanya menjual produk kecantikkan ini.

Tiada satu pun usaha yang kita lakukan tiada hasil, paling menggembirakan hasil itu akan menjadi satu ganjaran yang hebat. Dan YES! 4 orang wakil jualan MEERACLE telah pun mendapat ganjaran yang super duper wow daripada pihak MEERACLE.

Bukan calang-calang ganjaran yang diorang ni terima. Sport Car tuuuu, siapa tak nak kan. Ternyata hasil titik peluh selama ini berbaloi walaupun berdepan dengan situasi COVID-19.

MEERACLE telah pun menghadiahkan empat buah Sports Car yang bernilai jutaan ringgit secara percuma kepada wakil jualan yang telah menunjukkan prestasi terbaik sepanjang tahun lalu dan tahun ini.

Apa yang lebih power, antara kereta Sport Car yang dibawa pulang oleh Siti Azlina Mohamadd Halil yang betul-betul buat sales luar biasa adalah Porsche 718 Cayman!

Manakala tiga buah Ford Mustang 5.0 GT dibawa pulang oleh Masdiana Mohamadiah, Nazariah Mohd Shah dan NurulAini Mansor yang juga menerima Anugerah Jualan 2021.

Wah! Hebat-hebat hadiah yang diorang ni dapat kan? Kami yakin ini salah satu cara yang akan membakarkan lagi semangat wakil jualan MEERACLE untuk terus berjuang membantu ramai orang untuk memiliki kulit yang cantik dengan hanya menggunakan produk ini.

Sementara itu, Eksekutif Pemasaran dan Komunikasi MEERACLE ini turut memberitahu bahawa MEERACLE juga akan
mengadakan majlis penyerahan kunci kereta kepada stokis serta ejen-ejen mereka bersempena kempen ‘The Rising Star’.

Setiap level ejen yang telah menunjukan prestasi terbaik selama 7 bulan bermula dari September 2020 sehingga March 2021 akan menerima kereta Volkswagen baharu secara percuma daripada MEERACLE.

Jenama MEERACLE mula diperkenalkan pada tahun 2015 iaitu ‘Gemstone Facial Serum’ yang juga dikenali sebagai Hero produk MEERACLE dimana ianya telah membantu golongan wanita mendapatkan kulit yang cantik dan sihat tanpa
sebarang masalah.

Untuk pengetahuan korang, MEERACLE telah berjaya membantu ramai pengguna menyelesaikan masalah kulit mereka.

Yang paling buat kami teruja ramai golongan wanita yang menjana pendapatan lumayan dengan hanya menjual produk Meeracle di seluruh Malaysia dan Asia Tenggara. Wow, memang boleh buat duit tepi kalau dah mendapat sambutan ramai ni.